text:
देश दुनिया के खबर, अतवार 21 अगस्त का दिने
देश
- सुरक्षा बल ना मिलला का चलते सिंधिया काल में बनावल ग्वालियर के गोपाल मंदिर में राधा-कृष्ण को एह साल गहना ना पहिरावल जाई !
- कांग्रेस के राष्ट्रीय महासचिव वी.के. हरिप्रसाद कहले कि अन्ना हजारे अपना अनशन का जरिए बेरोजगारन के ‘रोजगार’ दे दिहले बाड़न.
- अन्ना हजारे के अनशन में जइसे-जइसे एक-एक दिन जुड़त जा रहल बा, वइसे-वइसे उनुका समर्थन में आवे वालन के तादादो बढ़ल जात बा.
- दारुल उलूम अन्ना हजारे के आंदोलन के हिमायती नइखे काहे कि ओकर कवनो राजनीतिक दल भा आंदोलन से सरोकार नइखे : अबुल कासिम
- दिल्ली के महापौर रजनी अब्बी अतवार का दिने रामलीला मैदान के दौरा कइली जहाँ अन्ना हजारे पिछला छह दिन से अनशन पर बाड़े आ रोज उनुकर लाखो समर्थक जुटत बाड़े.
- मध्य प्रदेश के जबलपुर में निकलल धार्मिक जुलूस पर पथराव का बाद हालात काबू करे खातिर आंसू गैस के गोला छोड़ल गइल आ बल प्रयोग करे पड़ल.
- मध्य प्रदेश के बड़वानी जिला में दू गो बस के कर्मचारियन के आपसी झगड़ा में एगो बस में आग लगा दिहल गइल जवना में चार आदमी जिंदा जर गइले आ सात लोग बहुते झँउस गइल.
- लोकपाल आंदोलन : अन्ना हजारे कहलन कि, सरकार के नीयत ठीक नइखे. अगर सरकार प्रभावी लोकपाल विधेयक संसद में पेश नइखे कर सकत त ओकरा गद्दी छोड़ देबे के चाहीं.
- आंध्र प्रदेश में दिवंगत मुख्यमंत्री वाईएस राजशेखर रेड्डी के नाम केंद्रीय जांच ब्यूरो के दर्ज करावल प्राथमिकी में शामिल कइला पर कांग्रेस के 27 गो विधायक आ दू गो सांसदों अतवार का दिने पार्टी से इस्तीफा देबे के एलान कइले.
- वाईएसआर कांग्रेस प्रमुख जगनमोहन रेड्डी के समर्थक 24 विधायकन के इस्तीफा देबे के फैसला से चकित कांग्रेस ओहलोग के अइसन करे से मना कइले बिया. काहे कि तब लोग ओह लोग के भ्रष्टाचार के समर्थक मान ली.
- दिल्ली में एयरपोर्ट मेट्रो अब हर 15 मिनट पर चलल करी.
- मणिपुर के मानवाधिकार कार्यकर्ता भारतीय मीडिया से नाराज बाड़े काहे कि ऊ इरोम चानू शर्मिला से बेसी तरजीह अन्ना के देत बिया. जबकि शर्मिला पिछला 11साल से अनशन पर बाड़ी.
- अन्ना हजारे सरकार से बतियावे के तइयार बाड़े बशर्रे बातचीत जन लोकपाल पर होखे.
- कांग्रेस प्रवक्ता अभिषेक मनु सिंघवी के कहना बा कि लोकपाल विधेयक पर चर्चा करे खातिर संसद के स्थाई समिति आदर्श मंच बावे. सिंघवी खुद एह समिति के अध्यक्षो हउवन.
- जन लोकपाल के अव्यवहारिक आ अलोकतांत्रिक बतवली सोनिया गाँधी के अध्यक्षता वाली राष्ट्रीय सलाहकार परिषद के सदस्या अरुणा रॉय.
- प्रभावी लोकपाल ला प्रधानमंत्री मनमोहन सिंह के पेशकश पर अन्ना हजारे कहले बाड़न कि ऊ बातचीत करे ला तइयार बाड़न.
- देश भर में आजु छठवो दिन अन्ना के समर्थन में धरना, प्रदर्शन के दौर जारी बा.
- नकली भा फर्जी दस्तावेज पर नवजवानन के विदेश भेजे वाला एगो आव्रजन कम्पनी हेल्थवे इमीग्रेशन के मालिक के चण्डीगढ़ पुलिस गिरफ्तार कर के जांच शुरू कर दिहले बिया.
- मध्य प्रदेश के राजभवन अब सौर ऊर्जा से जगमग होखी. ओहिजा 20 किलोवाट क्षमता के सौर ऊर्जा संयंत्र लगावल गइल बा.
- पश्चिम बंगाल के मुख्यमंत्री ममता बनर्जी शनिचर का दिने कहली कि एहिजो नई दिल्ली के एम्स जइसन एगो बड़हन अस्पताल बनवावल जाई.
- लोकसभा अध्यक्ष रहल सोमनाथ चटर्जी कहले बाड़न कि पश्चिम बंगाल के नाम बदलके पश्चिम बंग करे के कवायद एकदम गैरजरूरी बावे.
- पश्चिम बंगाल में बाढ़ से अब ले 47 आदमी के मौत.
दुनिया
- पापुआ न्यू गिनी के न्यू ब्रिटेन में अतवार का दिने रिक्टर पैमाना पर 6.0 तीव्रता के भूकम्प आइल. बाकिर जान माल के नुकसान के खबर नइखे.
- कराची में हिंसा रोके खातिर जरूरत पड़े त सेना तइयार बिया : जनरल अशफाक कयानी.
- पाकिस्तान का एगो मस्जिद में दू दिन पहिले भइल आत्मघाती बम विस्फोट में मरे वालन के गिनिती 56 हो गइल बा.
- नेपाल के प्रधानमंत्री झलनाथ खनाल के इस्तीफा का बाद आम सहमति से एगो नया प्रधानमंत्री चुने के मियाद आजु अतवार के साँझ पांच बजे खतम हो गइल बाकिर केहू ना चुना पाइल त तीन दिन के समय बढ़ा दिहल गइल.
- ब्रिटेन की पुलिस हाल में भइल कई शहर के दंगा में शामिल 30 हजार लोग के खोजत बिया.
- नेपाल सरकार धूम्रपान पर प्रतिबंध लगा दिहलसि.
- पाकिस्तान के मानवाधिकार कार्यकर्ता अंसार बर्नी ईद के बाद ओहिजा भ्रष्टाचार अउर आतंकवाद का खिलाफ देशव्यापी अभियान शुरु करे के एलान कइलन.
- रूस के सुदूर पूर्वी इलाका में पोलर बियर का हमला में एक आदमी के मौत हो गइला का बाद दू गो दोसरो भालूवन समेत ओह नरभक्षी भालू के गोली मार दिहल गइल.
- कनाडा में एगो यात्री विमान दुर्घटना में कम से कम 12 लोग के मौत हो गइल आ तीन जने घवाहिल हो गइले.
व्यापार व्यवसाय
- विदेशी निवेशक देश के शेयर बाजार में अगस्त महीना में अबही ले 1.5 अरब डॉलर (लगभग 6,851.7 करोड़ रुपये) के बिकवाली कर चुकल बाड़े.
मनोरंजन
- बॉलीवुड में फिल्म ‘तेरे बिन लादेन’ से शुरुआत करे वाला पाकिस्तानी गायक आ अभिनेता अली जफर अपना तीसरा फिलिम ‘लंदन, पेरिस, न्यूयार्क’ के शूटिंग शुर कर दिहले बाड़न. जफर के दुसरकी फिलिम ‘मेरे ब्रदर की दुल्हन’ के प्रदर्शन होखल अबही बाकी बा,
- अब बालीवुड फिलिमन के शूटिंग विदेश का बजाय दिल्ली में कइल निर्माता निर्देशक लोग के बेसी पसंद आ रहल बा.
खेल
- ओवल टेस्ट में फॉलोआन ना बचा पवलसि भारतीय टीम. इंग्लैंड के पहली पारी 591 रन पर घोषित कइला का बाद भारत के पहिला पारी 300 रन पर सिमट गइल. बाद में अपना दूसरका पारी में भारत आजु 19 रन बनवले बा.
- पांचवां एकदिना : बांग्लादेश मैच जीतलसि, जिम्बाब्वे श्रृंखला.
- सिनसिनाटी ओपन : पेस-भूपति के जोड़ी मौजूदा चैम्पियन अमेरिका के बॉब अउर माइक ब्रायन के जोड़ी के हराके फाइनल में चहुँप गइल बिया.
- मध्यक्रम के अनुभवी बल्लेबाज राहुल द्रविड़ टेस्ट क्रिकेट में सैकड़ा जमावे में सुनील गावस्कर आ ब्रायन लारा के पीछे छोड़ दिहले.
- बुलावायो के क्वींस स्पोर्ट्स क्लब मैदान पर अतवार का दिने जिम्बाब्वे से खेलत सीरिज के आपन पांचवा आ आखिरी एकदिना में पहिले बल्लेबाजी करत बांग्लादेश 36 ओवर में पांच विकेट का नुकसान पर 151 रन बनवले बा.
- सिनसिनाटी ओपन : खिताबी मुकाबले में सर्बिया के नोवाक जोकोविक के सामने होखिहे ब्रिटेन के एंडी मरे.
- सिनसिनाटी ओपन : भारत के लिएंडर पेस आ महेश भूपति के जोड़ी वेस्टर्न एंड साउदर्न टेनिस चैम्पियनशिप में मरदन के युगल स्पर्धा का फाइनल में पहुंचल.
- भारत के स्नूकर खिलाड़ी सैयद हबीब के शनिचर का दिने लमहर बेमारी का बाद निधन हो गइल. ऊ 71 साल के रहले.


c: text/html

text:
भोजपुरी के एक्शन सितारा विराज भट्ट आ हॉट अदाकारा सुप्रेणा सिंह के जबरदस्त रोमांस मशहूर निर्माता निर्देशक रमाकान्त प्रसाद के जल्दिए रिलीज होखे जात फिल्म ‘जानवर’ में देखे के मिली. एह फिल्म में विराज आ सुप्रेरणा पर बहुते हॉट गाना आ सीन फिल्मावल गइल बा. आदिशक्ति इंटरटेन्मेंट आ सीता आर्ट्स प्रस्तुति कुमारी माई मुवीज के बैनर तले बनल एह फिल्म में में विराज आ सुप्रेरणा का साथे गोलु, प्रिया शर्मा, तनुश्री चटर्जी, निरज राज पोडेल, दिपक सिंह, राकेश पुजारा आ अनिल यादव प्रमुख किरदारन में नजर अइहें.
गीतकार-संगीतकार अशोक कुमार दीप, लेखक सुरेन्द्र मिश्रा, सम्पादक दीपक जऊल, आ एक्शनमास्टर हीरा यादव हउवें.
(प्रशांत निशांत के रपट)

robotstxt: allowed

filter: keep


text:
भोजपुरी मेगा स्टार आ चर्चित गायक मनोज तिवारी के चाहे वाला करोड़ो में बाड़े, दुनिया भर में उनकर प्रशंसक भरल बाड़े आ जब उ कवनो एयरपोर्ट पर जाले त उनकर एक झलक देखे ला प्रशंसकन के भीड़ लाग जाला. मनोज तिवारी कबो अपना चाहे वालन के निराश ना करसु काहे कि उ आजु जवन बाड़े तवन प्रशंसकने के बदौलत.
पिछला दिने मनोज तिवारी जब दिल्ली गइल रहले त एयरपोर्ट के बाहर मौजूद सैकड़ो टैक्सी वाला अपना सोझा मनोज तिवारी के देख अजबे शर्त रख दिहले. आ ओह शर्त के मनोज तिवारी तुरंते मानिओ लिहले. असल में भइल इ रहे कि तबले मनोज तिवारी के कार ना आइल रहे से टैक्सी वाला कहले कि हमरा टैक्सी में चली बस शर्त अतने बा कि पहिले हमनी संगे फोटो उतरवाईं. मनोज तिवारी तुरते एह शर्त के सकार लिहले. ओह लोग का साथे फोटो खींचववले, ओह लोग से बतिया के ओह लोग के समस्यो जनलें.
बाद में कहले कि मन त रहे कि भर दिन एह लोग का साथे घुमीं बाकि काम रहुवे से वइसन ना कर सकनी. बाकि टैक्सी वालन के अपना शो में जरूर ले गइनी.
(शशिकांत सिंह, रंजन सिन्हा)


text:
जहानाबाद के मूल निवासी हैदर काजमी कई गो हिन्दी फिल्म आ धारावाहिकन में काम कर चुकला का बाद पहिला बेर भोजपुरी फिल्म “रंगबाज” में बतौर नायक इंट्री करे जा रहल बाड़न. एह सिलसिला में जब उनका से बात करे के मौका मिलल त हैदर काजमी के कहना रहे कि, “फिल्म रंगबाज अपना शर्त पर जिये वाला एगो रफ टफ आदमी के कहानी पर बनल बा. एही रफ टफ आदमी कृष्णा यादव के किरदार करे के मिलल बा हैदर काजमी के. बतवले कि चूंकि एह फिल्म के निर्देशक शिवराम यादव का साथ ऊ पहिले हिन्दी फिल्म “पथ” कर चुकल रहलन आ फिल्म के कहानी में उनकर भूमिका दमदार लागल त हामी भर दिहलन आ एह फिल्म से हैदर काजमी के भोजपुरी सिनेमा जगत में प्रवेश हो गइल. हैदर काजमी के पूरा विश्वास बा कि फिल्म दर्शकन के पसन्द आई काहे कि दर्शक एह फिल्म में आपन खुद के मौजूदगी महसूस करीहें. दोसरे फिल्म में नौ गो गाना बावे जवना में से दू गो पर सीमा सिंह आ एगो पर तसलीमा शेख के आयटम नंबर फिल्मावल गइल बा. फिल्म के नायिका रानी चटर्जी हई जे प्रतिभाशाली अभिनेत्रियन में गिनाली आ एहू फिल्म में ऊ बेहतर काम कइले बाड़ी.
अपना बातचीत में हैदर काजमी एह बात के बखूबी रेघरियवलन कि कवनो जरुरी नइखे कि जे आदमी कला के एक विधा में पारंगत बा ऊ दोसरो विधा में वइसने पारंगत होखे. काजमी के कहना बा कि भोजपुरी सिनेमा में बढ़िया अभिनेता के बहुते कमी बा आ निर्माता लोगन के चाहीं कि बढ़िया अभिनेता के मौका देसु आ सार्थक विषय पर फिल्म बनावसु जेहसे कि भोजपुरी सिनेमा के बढ़न्ती हो सके.
अपना काम का बारे में हैदर काजमी कहले कि रउरा सभे एकबेर रंगबाज जरुर देखीं आ एकरा बारे में ईमानदारी से आपन राय दीं. बढ़िया लागे उहो बताईं आ खराब लागे उहो. जेहसे कि आगा चल के ओकरा के सुधारल जा सके.
पूछला पर कि कवना तरह के भूमिका करल पसन्द करब, काजमी के कहना रहे कि ऊ किरदार जवन उनुका पर फिट हो सके आ जवना में ऊ फिट हो सकसु.
(स्रोत – शशिकान्त सिंह)


text:
सुपर हिट फिल्म ‘भाई जी’ से चरचा में आइल अभिनेता विशाल तिवारी आ सिनेमा भोजपुरी के रियल रंगबाज हैदर काजमी के फिलिम ‘लड़ाई’ के सेट पर साँचहु अइसन लड़ाई हो गइल जवन कमे देखे के मिलेला. जहानाबाद में चलत शूटिंग छोड़ विशाल तिवारी जाए के मन बना लिहलन तबले पता ना नायिका अंजना सिंह कान में कवन मंतर फूंक दिहली कि विशाल तिवारी हँस के हैदर काजमी के देखे लगलन. बाद में तमतमाइल हैदरो काजमी के अंजना प्यार भरल मुसुकी मरली त उहो मुसुकाए लगलन. विशाल तिवारी पूछलो पर नइखन बतावत कि अंजना कवन मंतर फूंकले रहली उनका कान में. कहलन कि ई बस उहे आ अंजना जनीहें.
बक्सर, बिहार के मूल निवासी विशाल तिवारी फिलिम ‘भाई जी’ से बतौर नायक परदा पर अइलें आ सिने प्रेमियन के पसंदीदा बन गइला से फेरू ‘लड़ाई’ के माध्यम से सिने प्रेमियन से रूबरू होखे वाला बाड़न.
(शशिकांत सिंह)


text:
बिहार में सफलता के जश्न मनवला का बाद निर्माता कांतिलाल पी मारू आ निर्देशक दिनेश यादव के फिलिम “कसम वर्दी की” मुंबईओ में सफलता के डंका पीट दिहलसि. सगरी सिनेमाघर मे इ फिलिम हाउसफुल के बोर्ड टँगवा दिहलसि. मुंबई के मयूर सिनेमा घर में पहुच के एह फिलिम के सितारा लोग दर्शकन के मनोरंजनो कइल. दर्शकन से बतियावत सितारन के कहना रहे कि नीक लागे त दुबारा अपना पूरा परिवार संगे जरूर देखे आईं.
बैनर ह क्लासिक फिल्म्स के, गीतकार आ संगीतकार हउवन प्यारेलाल यादव, नृत्य निर्देशक कानू मुखर्जी, मारधाड़ निर्देशक मास्टर दिलीप यादव, लेखक लालजी यादव, संपादक गुर्जर सिंह आ मुख्य कलाकार हउवें विराज भट्ट, मोनालिसा, मदन मोहन, प्रिया शर्मा, संजय पांडे, अवधेश मिश्रा. अयाज खान आ तीन गो आयटम डांसर सीमा सिंह, संभावना सेठ, आ ग्लोरी.
(शशिकांत सिंह, रंजन सिन्हा)


text:
ट्रैक्टर का धक्का से छात्रा के मौत का बाद भइल अगजनी आ बवाल
चन्दौली 20 अप्रैल (वार्ता). चंदौली के सकलडिहा इलाका में एगो ट्रैक्टर से धक्का लगला का चलते भइल पॉलिटेक्निक के छात्रा के मौत का बाद खिसियाइल छात्र छात्रा जम के बवाल मचवले आ ओह ट्रैक्टर में आ एगो पुलिस गाड़ी के आग का हवाले कर दिहलें.
पुलिस सूत्र बतवलें कि सकलडीहा-चन्दौली रोड पर काल्हु सँझिया राजकीय पॉलिटेक्निक स्कूल का गेट पर खड़ा छात्रा जीनत परवीन के एगो ट्रैक्टर धक्का मार दिहलसिय जीनत के मौत ओहिजे हो गइल आ चालक ट्रैक्टर छोड़ के भाग गइल.
एकरा बाद खिसियाइल छात्र छात्रा अगल बगल के दुकानन आ सरकारी कार्यालयन में बवाल मचा दिहलें आ ट्रैक्टर अउऱ एगो पुलिस गाड़ी के आग लगा दिहलें. बवाल के खबर मिलला पर अधिकारी पुलिस आ पीएसी ले के चहुँपले आ बवाली विद्यार्थियन के लाठी भाँजत खदेड़ भगवलें.


text:
देश दुनिया खेल व्यापार मनोरंजन के खबर
(बुध, 28 दिसंबर)
देश
- सीबीआई आपन फाइनल रिपोर्ट में कहले बा कि स्वामी निगमानंद के जहर दे के मारे के कवनो सबूत नइखे मिलल आ ऊ अपना अनशन का चलते मरले.
- प्रधानमंत्री अन्ना के नाम लिहले बिना कहले बाड़न कि लोकपाल पर संसद के फैसला के सम्मान करे सभही.
- अन्ना हजारे खराब तबियत का चलते आपन अनशन तूड़ दिहले बाकिर कहलन कि भठियरपन का खिलाफ उनुकर लड़ाई जारी रही आ पाँच गो राज्यन में होखे वाला विधानसभा चुनाव में ऊ कांग्रेस का खिलाफ प्रचार करीहें. पहिला जनवरी से होखे वाला जेल भरो अभियानो टार दिहल गइल बा. अबकी अन्ना के अनशन ले के मुंबई भा रामलीला मैदान में कवनो जन उत्साह ना लउकल.
- पंजाब में कई जगहा से लावारिस मिलल 3.5 करोड़ रुपिया नगदी जब्त कइल गइल. बतावल जात बा कि 30 जनवरी के होखे वाला विधानसभा चुनाव में बाँटे खातिर एह रुपियन के इस्तेमाल होखे वाला रहुवे.
- भारतीय जनता पार्टी के अध्यक्ष सूर्य प्रताप शाही बुध का दिने कहलन कि मायावती अपना मंत्रियन का साथे मिल के राज्य के योजना बना के लूटले बाड़ी.
- लोकपाल के संवैधानिक दर्जा देबे वाला विधेयक संसद में पारित ना भइला खातिर कांग्रेस भाजपा पर दोष लगावत बिया जबकि भाजपा के कहना बा कि विधेयक कांग्रेस का अपना लापरवाही का चलते ना पारित हो पावल. ई विधेयक राहुल गाँधी के प्रतिष्ठा के प्रश्न बन गइल रहे आ जब पारित ना हो पावल तवना घरी राहुल के चेहरा देखे लायक रहे. लागल कि उनुका ठकुआ मार दिहले बा. कांग्रेस के तेरह गो सांसद ओह समय गैरहाजिर रहले.
- अहमदाबाद में साल 2008 के सिलसिलेवार बम विस्फोटन के आरोपी अभियुक्त के अम्बेदकर नगर जिला में यूपी एटीएस गिरफ्तार कर लिहलसि.
- लोकपाल के मुद्दा पर भाजपा के रुख के समर्थन कइलसि माकपा. कहलसि कि विधेयक ना पारित होखे खातिर विपक्ष जिम्मेवार नइखे.
- राज्यसभा की कार्यवाही मंगल का दिने टार देबे के पड़ल काहे कि विपक्ष लोकपाल विधेयक पर चरचा चाहत रहे आ सरकार चाहत रहे ह्विसलब्लोअर विधेयक पर चरचा.
- भारत का साथे असैन्य परमाणु वार्ता में भइल प्रगति के स्वागत कइले जापान के प्रधानमंत्री योशिहिको नोडा.
- राज्यसभा में बियफे का दिने पेश होई लोकपाल विधेयक. राज्यसभा में सरकार अल्पमत में बिया.
- अरविंद केजरीवाल संसद से पारित लोकपाल विधेयक के जनतंत्र खातिर खतरा बतवले बाड़े.
- लोकसभा में ह्विसलब्लोअर विधेयक पारित हो गइल.
- जम्मू काश्मीर के मुख्यमंत्री बदले के बात से फारूक अब्दुल्ला नाराज हो गइल बाड़े.
दुनिया के खबर
- नवम्बर में जापान के औद्योगिक उत्पादन कम हो गइल.
- पाकिस्तान के एगो अखबार के कहना बा कि पाकिस्तानी सेना ई तय मत करे कि ‘राष्ट्रीय सुरक्षा’ का ह. सेने का चलते साल 1971 में बांग्लादेश बन गइल आ फेर 1999 में कारगिल के लड़ाई भइल.
- रूस का अदालत में दायर गीता का खिलाफ याचिका खारिज हो गइल.
- अफगानिस्तान में तालिबान आतंकवादी बुध का दिने एगो अमेरिकी टैंक के नष्ट करके ओहमें सवार चार गो सैनिकन के मार डाले के दावा कइले बाड़े.
- चीन के सूचना प्रौद्योगिकी मंत्रालय उम्मीद जतवले बा कि साल 2015 ले चीन में पांच गुना तेज गति से चले वाला इंटरनेट होखी.
- अर्जेटीना के राष्ट्रपति के थायराइड के कैंसर बा आ चार जनवरी के उनुकर आपरेशन कइल जाई.
व्यापार व्यवसाय के खबर
- महिंद्रा अपना एक्सयूवी500 मॉडल के दाम पहिला जनवरी से बढ़ावे के एलान कर दिहलसि.
- डीएलएफ पुणे वाला आपन एसईजेड 810 करोड़ रुपिया में बेच दिहलसि.
- मध्य प्रदेश सरकार इंदौर में विशेष आर्थिक क्षेत्र बनावे खातिर सॉफ्टवेयर कम्पनी इंफोसिस आ टीसीएस के रियायती दर पर सुपर कॉरीडोर में 100-100 एकड़ जमीन देबे के फैसला लिहले बिया.
- हीरो ईको समूह 500 करोड़ रुपिया के निवेश करी. आ एकरा जरिये आपन आमदनी डेढ़ हजार करोड़ रुपिया बढ़ाई.
- भारत-जापान के द्विपक्षीय व्यापार 2014 ले 25 अरब डॉलर के हो जाई.
- दुपहिया वाहन निर्माता कम्पनी टीवीएस 2013 में बिना गियर वाला स्कूटर आ मोटरसाइकिल बाजार में उतारी जवना में एके जइसन इंजन लगावल जाई.
- पुंज लॉयड के 1050 करोड़ रुपिया के ठेका मिलल बा जवना में राजस्थान में राष्ट्रीय राजमार्ग परियोजना के काम करे के बा.
- ब्लैकबेरी निर्माता कनाडाई कम्पनी रिसर्च इन मोशन अपना प्लेबुक ब्रांड के टैबलेट के दाम आधा कर दिहलसि.
- बुध का दिने शेयर बाजार में गिरावट आइल आ सेंसेक्स 146 अंक नीचे बंद भइल.
- मेट्रो मैन श्रीधरण शनिचर का दिने रिटायर हो जइहें. दिल्ली में मेट्रो रेल के सपना साकार करे में उनुकर अहम भूमिका रहल.
मनोरंजन का दुनिया से
- बिपाशा के बहु-कलाकार फिलिमन में काम करे में कवनो आपत्ति नइखे. कहली कि अइसन फिलिमन में काम करत घरी आपन घमंड किनारे रख देबे के पड़ेला.
- बॉलीवुड अभिनेत्री प्रियंका चोपड़ा कहले बाड़ी कि ऋतिक रोशन अभिनीत करन जौहर के फिल्म ‘अग्निपथ’ में काली के उनुकर चरित्र फिल्म के आत्मा हवे.
- विद्या बालन के चर्चित फिल्म ‘डर्टी पिक्चर’ से जुड़ल सीन आ गाना एह साल मोबाइल पर सबले अधिका देखल गइल. मॉडलन में सबले लोकप्रिय साबित भइली पूनम पांडे.
- बॉलीवुड के दिग्गज निर्माता-निर्देशक करन जौहर आ टेलीविजन के सबले मशहूर निर्माता-निर्देशक एकता कपूर अब साथे मिलके फिल्म बनावे के फैसला कइल लोग.
- भोजपुरी सिनेमा के सुपरस्टार रवि किशन के कहना बा कि दिग्गज अभिनेता नसीरुद्दीन शाह अपना आप में एगो संस्थान हउवें. रवि किशन आ नसीरुद्दीन ह्रदय शेट्टी के फिल्म ‘चालीस चौरासी’ में साथ-साथ काम कइले बाड़े.
खेल के खबर
- देश के माथ बैडमिंटन खिलाड़ी सायना नेहवाल कहले बाड़ी कि उनुकर आत्मविश्वास लवटि आइल बा.
- बिग बैश लीग में होबार्ट हरिकेंस टीम 14 रन से एडिलेड स्ट्राइकर्स के हरा दिहलसि.
- विश्व महिला शतरंज में भारतीय टीम चउथा जगहा रहल.
- दबाव का चलते तेंदुलकर आपन शतक नइखन बना पावत.
- मेलबर्न टेस्ट में भारत के पहिला पारी बुध का दिने 282 रन पर सिमट गइल.


text:
भोजपुरी सिनेमा के किंग दिनेश लाल यादव आ उनका भाई प्रवेशलाल यादव के जोड़ी भोजपुरिया दर्शकन के बहुते पसनद आ रहल बा. अभय सिन्हा के बनावल फिल्म परिवार में पहिला बेर आवे वाला दूनु भाइयन के जोड़ी के एक बार फेर अभये सिन्हा के बनावल फिलिम आज के करन अर्जुन में दर्शकन के बेहद प्यार मिल रहल बा. लोग अब एह जोड़ी के फिलिमन के इंतजार करे लागल बा.
रियल लाइफ के भाई रील लाइफ में भाईयन के किरदार जतना बढ़िया से निबहले बा कि एक्शन सीन से लेके. सशक्त अभिनय आ दुनु भाईयन का बीच के मजगर केमिस्ट्री देख के लोग गदगद बा. दुनु भाईयन के नृत्य कौशल के लोग कायल हो गइल बा आ सिनेमा घरे में झूमे लागऽता. दुनु भाई के एंट्री पर दर्शक सीटी बजावे लागत बाड़े. अब वितरक निर्माता आ निर्देशको लोग एह जोड़ी के लेके फिल्म बनावे का जुगाड़ में लाग गइल बा.
आज के करन अर्जुन में अर्जुन के भूमिका करे वाला जूनियर निरहुआ अपना ससक्त अभिनय से आपन छवि एगो संपूर्ण अभिनेता का रुप में बना लिहले बाड़े. उनकर डांसिंग स्टाइल होखौ भा मारधाड़ के स्टाइल, सब कुछ दर्शकन के दिल जीते में कामयाब रहल बा. आवे वाली फिल्म तु ही मोर बालमा में प्रवेशलाल यादव के भूमिका आमिर खान टाइप के बा. दिल में प्रवेशलाल के नायिका पाखी हेगडे बाड़ी. आजुकाल्ह प्रवेशलाल यादव दुश्मनी फिल्म का तइयारी में जम के लागल बाड़न.
(स्रोत : प्रशान्त निशान्त)


text:
– हरिराम पाण्डेय
भारत गांवन के देश ह. फौज के जवानन के जतना इज्जत होला ओतने गांव में अन्न उपजाए वाला किसानो के इज्जत दीहल जाला. एही चलते लाल बहादुर शास्त्री नारा दिहले रहनी ‘जय जवान , जय किसान!’ इहे ना जवान आ किसान के तुलना करत पेशा से सख्त पुलिस अफसर बाकिर दिल से बहुते कोमल कवि आ गायक मृत्युंजय कुमार सिंह लिखलन :
तोहरो बलम कप्तान सुनs सजनी.
हमरो बलमुआ किसान, हो सजनी.
तोहरो बलमुआ के मथवा पs टोपिया
करेले ऊ खूनवा के दान
त हमरो बलमुआ के माथे रे पगड़िया
करे ले ऊ अनवा के दान, सुन सजनी.
एह मरम छुए वाला गीत में जवन सामाजिक सामंजस्य लउकत बा तवन अब खतम होखत जात बा, भा कहीं त खतम हो चुकल बा. अब सियासत एह अन्नदाता के मतदाता बना दिहलस आ ओकरा से वोट ले के ओकरा से अन्न छीनला का बाद ओकर करजा माफ करा के आपन खुद के जय-घोष करावे वाला नेता लोग का अब कुछ आदमियत देखाई?
किसान के आत्म हत्या हमहन के संवेदना के मौत देखावत बा. सूखा, फाटल, उजड़ल, खेतन के कवनो अनजान कोना में मर जाए वाला ओह किसान के पीड़ा से राष्ट्र अनजाने रह जाला. ओकरा खाली बरतनन में अनाज नइखे. कचराइल डिब्बन में दाना नइखे, फटही कुर्ता में पइसा नइखे. ऊ करी त का ?
देश के राजधानी का बीच में बदलाव ले आवे के दावा करे वाली सरकार के बोलावल सभा में एगो किसान के खुदकुशी के ‘सीन’ चाहे जतना कानूनी आ सियासी पहलु के दरवाजा खोल देव बाकिर एकर सबले बड़हन बात ई बा कि अब ले जवना किसानन के इस्तेमाल सरकार करत आइल बाड़ी सँ ओहनी के ढेर दूर ले चहेटत जाई ई सगरी फाँसी खुदकुशी.
किसानन के आमदनी के सोता राजनेतवन के बनावल नीति सोख लिहलस आ अब किसान अलचार बा. दिल्ली मे जवन आत्महत्या भइल तवन एही मजबूरी के देखावत बा. ऊ जीवन से मुँह फेरे के कोशिश बन गइल. ऊ देखा दिहलसि आ हजारन किसानन के जियते जता गइल कि जेही ओहनी के बटोर के जोड़े के जतन करत बा सभे ओह लोग के तूड़े के फेरा में बा. किसान जुट जइहें त खेतन में पसीना बहा के सोना निकाल दीहें. रैलियन में का करे जइहें ?
दिल्ली में एगो किसान सोझा मरत रहुवे आ दिल्ली के मुख्यमंत्री भाषण देत रहलन. बाद में संसद में मचल शोरशराबो ओह लोग ला मौका बन गइल.
मृत्युंजय अपना धुन में गावेलें –
तोहरो बलमुआ के छाती प के तगमा में
चमकेला देसवा के सान.
त हमरो बलमुआ के गेहूँआ के बलिया में
दमकेला धरती के जान, सुनs सजनी.
बाकिर सुनत के बा? जेकरा सुने के बा ऊ त मौका खोजे का फेर में बा. ओह दिन रात के जेही खबर सुनल ओकरा भरोसा ना भइल कि हर नेता, हर गोल के नेता किसान खुदकुशी काहे करत बाड़े का नाम पर एक दोसरा पर अछरंग लगावे में डूबल बाड़े.
जंतर मंतर पर हजारन का भीड़ का सोझा फेंड़ से लटक के खुदकुशी कर लेबे वाला राजस्थानी किसान गजेंद्र सिंह के मौत अपना पाछे कई सवालो छोड़ गइल. ई सवाल जहाँ एक ओर आम आदमी पार्टी आ ओकरा नेतालोग के रवैया लेके बा त दोसरा तरफ पुलिस प्रशासन आ व्यवस्था संम्हारत लोग आ अगल-बगल मौजूद लोगो के सवालन के घेरा में घेरत बा.
सबले बड़ सवाल त इहे बा कि कि जब गजेंद्र फांसी लगावत रहलन तब केहु उनका के रोकल काहे ना? अइसन कइसे हो गइल कि हजारों लोग का भीड़ का बीच फेंड़ पर चढ़ल एगो मनई खुदकुशी कर लिहलसि आ करीब 15-20 मिनट ले केहु ओह पर धियाने ना दीहल. कहल जाला कि, अपनन के मरला पर जानवरो दुखी हो जाले बाकिर ई सब कवना जाति के जानवर हउवें? जय जवान जय किसान के देश हमेशा याद राखी. जवना राष्ट्र के किसान हताश हो जाई ओहिजा के हरर तरक्की बिखरत परिवारन के कचार के होखी.
(2 मई 2015)
पाण्डेय हरिराम जी कोलकाता से प्रकाशित होखे वाला लोकप्रिय हिन्दी अखबार “सन्मार्ग” के संपादक हईं आ उहाँ के ब्लॉग ह खोज खबर
हरिराम पाण्डेय


text:
कहल जाला कि छठ के प्रसाद ग्रहण करे वालन के सगरी मनोकामना पूरे हो जाले. भोजपुरी अभिनेता मनोज तिवारी के छठ प्रेम जगजाहिर बा. पिछले कई बरिसन से मनोज तिवारी छठ का अवसर पर मुंबई के छठ घाटन पर मौजूद रहत आइल बाड़न. बाकिर अबकी बिग बॉस का घर में रहला का चलते उनका ई मौका ना मिल पाई.
पिछले कई सालन से भोजपुरी के सबले लोकप्रिय वेबसाइट भोजपुरिया डॉट कॉम लगातार भोजपुरी फिल्म अभिनेता मनोज तिवारी आ रवि किशन समेत सैकडों लोगन के प्रसाद भेजत आइल बा आ एह साल जब जब मनोज तिवारी “बिग बॉस” का घर में बाड़न त ओहिजे छठ के प्रसाद भेजल जा रहल बा. एह बारे में जानकारी देत “भोजपुरिया डॉट कॉम” के निदेशक सुधीर कुमार बतवले कि बिग बॉस का आयोजकन से बिग बॉस का घर में प्रसाद भेजे के अनुमति मिल गइल बा.
सुधीर कुमार आगे बतवले कि मनोज तिवारी आ बिग बॉस का घर में रहत सगरी प्रतिभागियन खातिर छठ के प्रसाद भेजल जाई. शनिचर का दिने छठ पूजा का समापन के तुरते बाद उनकर प्रतिनिधि मुंबई में कार्यक्रम के आयोजकन के छठ के प्रसाद सँउप दीहें जवना के अतवार का दिने बिग बॉस का घर में पहुँचा दिहल जाई. बिग बॉस का घर में कई प्रतिभागी बाड़न जिनका खातिर छठ प्रसाद ग्रहण करने के ई पहिला मौका होखी आ देखल रोमांचक होखी कि ऊ लोग प्रसाद के कवना तरह से लेता. परिणाम चाहे जवने होखे, अतना तय बा कि “छठी मईया” के ई प्रसाद मनोज तिवारी आ बाकी लोगन के भोजपुरिया संस्कृति का बारे में जाने समुझे के एगो मौका जरुर दीहि.
(स्रोत – शशिकान्त सिंह)


text:
पुच्छल तारा
पुच्छल तारा बर्फीला छोटहन सौरमंडली पिंड होला जे सुरुज के नगीचे से गुजरे ला तब गरम हो के गैस निकाले ला। एह आउटगैसिंग के प्रक्रिया में देखलाई पड़े वाला वायुमंडल के निर्माण होला जेकरा के कॉमा कहल जाला आ कभी कभी ई पोंछ भा कूँचा के आकार के चीज के निर्माण हो जाला जेकरा के पोंछ कहल जाला। अइसन घटना पुच्छल तारा के बिचला पिंड, जेकरा केंद्रक कहल जाला, के ऊपर सुरुज के रेडिएशन आ सौर हवा के परभाव के कारण होला। पुच्छल तारा के केंद्रक कुछ सौ किलोमीटर से ले के दसन हजार किलोमीटर तक ले के होखे लें आ ई बरफ, धूर आ छोटहन चट्टानी टुकड़ा सभ के ढेर होखे लें। ई केन्द्रक एक ठो ठोस पिंड के रूप में ना बलुक ढीला-ढाला ढेरी नियर होला। कॉमा के बिस्तार पृथ्वी के ब्यास के पंद्रह गुना तक ले हो सके ला आ इनहन के पोंछ के बिस्तार एक खगोलीय इकाई (एयू) तक ले हो सके ले। ई भरपूर चमक वाला होला आ पृथ्वी से देखे खाती कौनो यंत्र के जरूरत ना पड़े ले, धरती से देखले पर ई आकास में 30° के आर्क (60 चंद्रमा) के बिसतार वाला देखाई पड़ सके ला। प्राचीन काल से इनहन के कई संस्कृति के लोग देखले आ इनहन के बिबरन रिकार्ड कइले बा।
नवंबर 2014 तक ले [update] कुल 5,253 पुच्छल तारा सभ के पता लगावल जा चुकल बा,[1] जइसे-जइसे अउरी जानकारी होखत जात बा ई संख्या बढ़ते जाता। इहो धियान देवे लायक बात बा कि ई गिनती ओह संख्या के एगो नखी मुकी हिस्सा बा जवन कि एह पुच्छल तारा सभ के कुल संख्या होखे के संभावना बा, कारण ई कि बाहरी सौरमंडल (ऊर्ट बदरी) वाला हिस्सा में जहाँ अइसन पुच्छल तारा नियर चीज सभ के भंडार बा, इनहन के संख्या एक ट्रिलियन होखे के अनुमान लगावल गइल बा।[2][3] लगभग एक पुच्छल तारा हर बरिस बिना कौनों दूरबीन इत्यादि के, सीधे आँख से देखाई पड़े ला, हालाँकि इनहन में से ज्यादातर बहुत मद्धिम होलें आ बहुत शानदार ना होलें।[4] खास चमकदार उदाहरण सभ में बिसाल पुच्छल तारा आवे लें। पुच्छल तारा सभ के लगे ले कई गो मानव-रहित आकासबिमान प्रोब चहुँपल बाने जिनहन में यूरोपीय स्पेस एजेंसी के प्रोब रोसेटा अइसन पहिला प्रोब रहे जे एगो रोबोट नियर आकासबिमान के पुच्छल तारा के सतह पर उतरलस,[5] आ नासा के डीप इम्पैक्ट नाँव के आकासबिमान एगो अइसन मिशन पूरा कइलस जेह में टेम्पल 1 पुच्छल तारा के ऊपर टक्कर से क्रेटर बनावल गइल जवना से कि एकरे अंदरूनी हिस्सा के बारे में जानल जा सके।
नाँव[संपादन]
संस्कृत में एकरा के धूमकेतु कहल गइल बा। "धूम" माने धुआँ आ "केतु" माने झंडा भा पताका, यानी कि धुआँ के पताका भा झंडा नियर रूप। सहज रूप में, पूँछ नियर चीज एकरे मुख्य पहिचान होखे के कारण पुच्छल तारा भा पोंछियल तारा एकर नाँव पड़ल हवे यानी पोंछ वाला तारा।
भोजपुरी में एकर एक ठो अउरी नाँव चलनसार हवे - बढ़नी। भोजपुरी में झाड़ू या कूँचा के बढ़नी कहल जाला आ एही से मिलत जुलत आकृति के चीज होखे के कारण लोग पुच्छल तारा सभ के भी बढ़नी कहे ला।
अंगरेजी में एकरा के कॉमेट कहल जाला। पुरनकी अंगरेजी में ई लैटिन मूल से आइल ह आ लैटिन में खुद ई यूनानी मूल के शब्द kouήtnς से आइल हवे जेकर मतलब होला लमहर केश बढ़ावल। हालाँकि ऑक्सफोर्ड डिक्शनरी में इहो नोट कइल गइल बा कि यूनानी शब्द (ἀσtὴp) kouήtnς के यूनानी भाषा में इस्तमाल पहिलहीं पुच्छल तारा सभ खाती होखे।
संदर्भ[संपादन]
- ↑ Johnston, Robert (2 August 2014); "Known populations of solar system objects"; पहुँचतिथी 19 January 2015.
- ↑ Erickson, Jon (2003); Asteroids, Comets, and Meteorites: Cosmic Invaders of the Earth; The Living Earth; New York: Infobase; p. 123; ISBN 978-0-8160-4873-1.
- ↑ Couper, Heather; Dinwiddie, Robert; Farndon, John; Henbest, Nigel; Hughes, David W.; Sparrow, Giles; Stott, Carole; Stuart, Colin (2014); The Planets: The Definitive Guide to Our Solar System; London: Dorling Kindersley; p. 222; ISBN 978-1-4654-3573-6.
- ↑ Licht, A (1999); "The Rate of Naked-Eye Comets from 101 BC to 1970 AD"; Icarus 137 (2): 355; Bibcode:1999Icar..137..355L; doi:10.1006/icar.1998.6048.
- ↑ European Space Agency, Rosetta's Philae probe lands on comet.


text:
गुरुवार, 28 फ़रवरी 2013
बंसल बाबू बघाùर ना हेठी, खुश खाली बाटे रायबरेली- अमेठी
मनबोध मास्टर रेल बजट पर फटे बांस जस सुर निकालत हवें। बोल पड़लें- आखिर उहे न भइल जवना के डर रहल। बजट से निराश मास्टर बंसल बाबू की बजट के बकवास बतावत हवें। ना रफ्तार मिलल ना यात्री सुविधा। अब अगर लोग इ कहत बा कि जेब कटा गइल त कवन बा दुविधा। माल भाड़ा एतना काड़ा भइल बा कि लोग इहे कही। रेल के खेल जनि बुझीं। इ एगो अइसन महकमा ह जवन देश के एक छोर से दूसरका छोर के जोड़ के रखले बा। तरह-तरह के भाषा, संस्कृति, रहन-सहन, खान-पान के एके डिब्बा में लदले दिन रात दौड़ल करेले। रेल देश के सबसे बड़वर मालवाहक तंत्र भी ह। लोग बतावेलें की रेल में चोरी रुक जाय त सोने के पटरी बिछ जाय। एतना कमाई ह रेल की पास। रेल मंत्री की बजट में मनबोध मास्टर बहुत कुछ तलाशत थक गइलें। पूर्वाचल आ बिहार की उपेक्षा पर समीक्षा होखे लागल। भटनी से औड़िहार के दोहरीकरण के कवनो बतिये ना बा बजट में। गोरखपुर से दिल्ली आ मुंबई खातिर रोजे दस गो गाड़ी चाहीं, लेकिन मिलल का? सहजनवां-दोहरीघाट के पुरनका र्चचा नवका बजट में भुला गइलन। आनंद नगर - घुघली आ बस्ती-कपिलवस्तु की बीचे जवन रेल लाइन बिछावे के घोषणा भइल येह से तनिका सा मरहम लागल, घाव ना ठीक भइल। घाव कब ठीक होई? येह पर संदेह बा। बंसल की बजट पर मनबोध मास्टर के एगो सवाल भारी बा। बोललें- हमरा क्षेत्र के का मिलल? ठेंगा। सरकार की गजट पर, रेल की बजट पर बस इहे कविता-
बंसल बाबू बघारù ना हेठी।
खुश खाली बाटे रायबरेली अमेठी।।
हमरा त पहिले ही रहल आशंका।
लालू अस राउर बाजी ना डंका।।
गोरखपुर-दिल्ली भूसे अस भराई।
मुंबई जाये वाला बइसे ठुसाई?
पवले उहे जहां एमपी कांग्रेसी।
रउरा बुझलीं की दे दिहलीं बेसी।।
सोनिया की क्षेत्रे में दर्जन भर गाड़ी।
एही से उ लहरावेली साड़ी।।
राहुल की अमेठी पर बहुत मेहरबानी।
गाड़िन के लाइन लगवले बानी।।
सलेमपुर गोरखपुर बांसगांव ठेंगा।
कहिया ले आई एइजा गांगू के हेंगा।।
- नर्वदेश्वर पाण्डेय देहाती का यह भोजपुरी व्यंग्य राष्ट्रीय सहारा के २८ /२ /१ ३ के अंक में प्रकाशित है .
शुक्रवार, 15 फ़रवरी 2013
शनिवार, 9 फ़रवरी 2013
आगे चलेले हल्ला गाड़ी, तोड़े -फोड़े और उखाड़ी,,,
मेरा यह भोजपुरी व्यंग्य राष्ट्रीय सहारा के 7/2/13 के अंक में प्रकाशित है
आगे चलेले हल्ला गाड़ी, तोड़े -फोड़े और उखाड़ी,,,
आगे चलेले हल्ला गाड़ी, तोड़े -फोड़े और उखाड़ी,,,
सदस्यता लें संदेश (Atom)


text:
भोजपुरी गायक उदित नारायण आ लोक गायिका मालिनी अवस्थी के एह साल के पद्म पुरस्कारन ला चुनल गइल बा. उदित नारायण के पद्मभूषण आ मालिनी अवस्थी के पद्मश्री पुरस्कार दिहल जाई.
पद्म पुरस्कार के तीन गो श्रेणी होला – पद्म विभूषण, पद्म भूषण, आ पद्मश्री. पद्म विभूषण के सम्मान देश के नागरिक सम्मानन में भारत रत्न का बाद सबले बड़का सम्मान हवे. एकरा बाद होला पद्म भूषण आ ओकरा बाद पद्मश्री.
एह साल के पद्म विभूषण पुरस्कार पावेवालन में शामिल बाड़ें धीरू भाई अंबानी (मरला का बाद), रजनीकान्त, यामिनि कृष्णमुर्ति, गिरिजा देवी, रामोजी राव, श्रीश्री रविशंकर, आ डा. विश्वनाथन शान्ता.
जिनका पद्म भूषण सम्मान मिले वाला बा ऊ लोग हवे – अनुपम खेर, उदित नारायण, मूर्तिकार राम सुतार, सीएजी रहल विनोद राय, थिएटर कलाकार हेस्नम कन्हाईलाल, अमेरिका के राजदूत रहल राबर्ट डी ब्लैकविल, खिलाड़ी सायना नेहवाल आ सानिया मिर्जा, इन्दू जैन, बरजिन्दर सिंह हमदर्द, स्वामी तेजोमयानन्द, प्रो. एनएस रामानुजा टाटाचार्य आ नागेश्वर रेड्डी.
पद्मश्री सम्मान खातिर चुनाइल लोग में मालिनी अवस्थी, उज्जवल निकम, अजय देवगन, आ प्रियंका चोपड़ा.


text:
हे फिकिरिया मरलस जान।
साँझ बिहान के खरची नइखे, मेहरी मारै तान।।
अन्न बिना मोर लड़का रोवै, का करिहैं भगवान।। हे॰।।
करजा काढि़-काढि़ खेती कइली, खेतवै सूखल धान।।
बैल बेंचि जिमदरवा के देनी सहुआ कहे बेईमान।। हे॰।।
(बुझावन महतो एगो फाटल-मइल धोती पहिरले खड़ा बाड़े। एह घरी नोहर राउत के आँखि बुझावन महतो के फिल्ली पर पड़ल, ऊ झट से फिल्ली से कौनो चीजु नोच के बुझावन से कहलें )
नोहर ः हई देखा बुझावन महतो।
बुझावन ः (थथमि के) नोहर भाई! फेंकऽ होने, फेंकबो करबो, हमरा पंजरा ः जनि लेआवा, का दू करिया-करिया हिलता।
नोहर ः तोहरे फिल्ली में से निकलनी हाँ, देख नु हई गोड़। लोहूलोहन भइल बा। ना जानी केतना बेरि से लागल रहल हा।
बुझावन ः (खून से समुच्चा फिल्ली के भीजल देखि के) जोंक
लागल रहल हा, नोहर भाई! हमार माथा घूमताऽ (बइठि गइले।)
नोहर ः (बइठिके घाव के मुँह अँगुरी से दाब के) भइंसवा जोंक
हा, बुझावन। आपन मतलब क चुकल बा। हो देखऽनु अउँठा कइसन मोट बा।
बुझावन ः ओकरा ओर देखे के मन नइखे करत। पाव भर खून पियले होई नोेहर भाई?
नोहर ः ना, पाव भर ना, पाव भर बहुत होला, मुदा कनवा
छटाँक से का कम होई। केतना त खून बहि गइल हा। तोहरा मालूम ना भइलह बुझावन?
बुझावन ः जोंकि के लागल ना नु मालूम होखे। हम पोखरा में भइसिया के धोवली हाँ, मिगडाह नु तपल बा, रोहिनी के पानी बरिसि गइल बा, से पोखरवा में नयका पानी
बहुत बा,नयका पानी में ना जाने कहाँ से छैंटी के छैंटी
जोंक ऊपर भइल बाड़ीसन्।
नोहर ः तोहरा तनिको ना बुझाइल हा?
बुझावन ः ना नोहर भाई! हम अपना भइंसिया के ढोढ़ी से चारिगो जोंक निकारि के बिगले रहली हँ, बाकी हमरा ई ना पता रहल ह कि हमरो जोंक लागल बा।
नोहर ः अदिमी के खून मीठ होला बुझावन! ऊ एक कनवा पी के मोटाइल बा। हम फेंकि देनी, देख इतना पिअलेवा कि मुंह से खून निकरि रहल बा। मुदा पाकी ना, लोग कहेला कि जोंकि के काटल घाव पाके ना।
बुझावन ः साचे नोहर भाई! नाहीं त हमार भइंसिया त सरि के मुई गइल रहित, रोजे ओकरा देहि से चार गो पाँच गो बीगीले। भगवान एहनी के काहे के बनौले।
नोहर ः हमनी के देहि में जम्मा-पूंजी नवँ सेर खून बतावल जाला।
बुझावन ः त एक्कै कनवा निकरला से कपार में घुमरी काहे आवेले नोहर भाई?
नोहर ः घुमरियै के पूछत बाड़ा, बेसी खून गिरि गइला पर अदिमी मरि जाला। गोड़ के मोटकी नस काटि द, जे खून ना बन्न होई, त अदिमी मर जाई। दुई मन के समुच्चा देहि में उहै नौ सेर खून फइलल बा।
बुझावन ः छोड़ द नोहर भाई अब बन्न हो गइल होई।
नोहर ः {हाथ हटा के} हाँ खून बन्न हो गइल।
बुझावन ः {उठि क जोंक पर हुमचि-हुमचि के पाँव छ-ऐड़ी मार के} नोहर भाई! देखा केतना खून बहता, ई जोंकिया सुटुकि के पातर हो गइल, बाकी मुअल ना।
नोहर ः जोंकि के जिउ बड़ा कठकरेजी होला। बुझावन! ऊ जल्दी ना ना मूवै।
बुझावन ः हाँ नोहर माई! लोग त कहेला कि सुखा के पीस के फेंक दीहल जाय, तबहूँ बरखा के पानी बरसते जोंक फेनु जी जाले।
नोहर ः ई हमरा नईखे मालूम, बाकी जोंकि बड़ कठकरेजी होले,ई देखते बाड़।
{गाँव के पटबारी सिरपर लाल टोपी-निरजई पहिरले, कान में कलम खोंसले अइलें।}
बुझावन ः सलाम देवान जी! कहाँ घुमतानी?
सिरतन ः मालिक के दु मन घिउ, पाँच मन दही, दु गाड़ी कटहर केतना कुली दे के अबगे बिदा कइनी हाँ, तीन दिन से परसान-परसान रहनी हाँ, बुझावन महतो! आज इहै जाके साँस लेहनी हाँ।
बुझावन ः देवान जी! ई पँच-पँच मन दही, दु-दु गाड़ी कटहर एगो खस्सी हमहूँ देहनी हाँ, फेनु सुनतानी गाँव के बाहर गो खस्सी आउर गइल हा, मालिक के छगो परानी ई कुलि लेके का करीहै?
सिरतन ः तुहूँ नोनिये भुचेंग रहि गइला। बड़का लोग के अपने देह ले नानु होखे। एक आदमी के पीछे पचास गोजियैंला तौनो में ई त बबुई जी के बियाह के सरजाम नु हवे?
बुझावन ः एगो बरात के सरजाम त हमरैं गाँव से गइल हा, फेनु हमनी के मालिक के छप्पन गो मौजा बाटे, ई कुल्ह रखहू के जगह त ना होई।
सिरतन ः राखे के कौन बात लेले बाड़ऽ देखले नइखऽ, भंडार घर केतना बड़ बा? भंडारी के हाथ में चाभी के झब्बा नइखऽ देखले? फेनु सरकार संताखी साह के गोला खाली करा देले बाड़े।
नोहर ः हाँ जब गाँव भर के घर खाली करा दीहल जाय त छप्पन मौजा का छसैं मौजा के चीज बतुस राखल जा सकैले।
सिरतन ः बुझावन महतो! अबकी चला नु तुहीं, का केहु सवाँग के भेजवा मरदे। उहाँ दुसै ले त नोनियैं जुटिहें।
नोहर ः बाबू के घर बरात आई; औ ई दुसै नोनिया जुटि के का करिहै?
सिरतन ः फरुहा कुदार के बहुत काम रहैला नोहर। बबुआजी के बियाह भइल रहल त गइल ना रहलऽ ?
नोहर ः ना देवान जी! सुनी ले खाये बिना गति बनि जाले, एही से ना जाई।
सिरतन ः खाये के तकलीफ ना होले, हमरा त नइखे भइल।
बुझावन ः अपने के का होई, अपने के त बहनोइये बाड़े दरबार में. ....। बाकी देवान जी ! एक ओर से लूट लागल बा। आदमी बर-बेगारी में अपना कपारे चीज-बतुस आदि के दस कोश पहुँचावे जाला। मर-मजुरी त का मिली, अपना घर से सतुआ बान्हि के जाइले, इही ना होला कि हमनी के जुरतै छुट्टी मिल जाओ। चारि दिन चिट्ठियै पुरजा देवे में लगा देलें।
सिरतन ः एमें सरकार के कौनों दोस नइखे बुझावन महतो। दरबार में अइसहीं चलेला। एगो सरकार पाछें हजार गो आदिमी जीयेलें। बड़का के इहै नु ह?
नोहर ः आठ आना रुपया महीना जब तनख्वाह दिआई, त आदिमी का करी देवान जी। ई त मालिक के तु सोचे के चाहीं कि रुपया आठि आना महिन्ना में हरवाहीं-चरवाहों आजकल के दिन में ना मिली।
बुझावन ः तीन ढेबुआ सेर त मडुआ बा नोहर भाई। औ ढेबुआ सेर महुआ।
नोहर ः मुदा देवान जी। अपने महरौली के बाहर टोला के राजा बनि के बैठल बानी। छः हजार के तहसील में रुपया पीछे दु पैसा केतना होला?
बुझावन ः औ खाये-पीये में एको पैसा खरच ना होखे का? घर-भर के काम एहीं से चलैला?
सिरतन ः अब का अमदनी बा बुझावन महतो! हमरा बाबूजी के बखत देखतऽ, एही महरौली में सोना बरसत रहल हऽ।
नोहर ः महरौली में सोना अबहियों बरसता - देवान जी। बाकि हमनो खातिर ना, पाँच हजार के तहसील अब छः हजार हो गइल, दु-दु पुहुत के जोतल खेत मालिक निकासि के जिरात बना लेहलै, दुसै बिगहा जिरात कबही रहल हा देवान जी। ई हमनी का मुँहे जाब लगावल हऽ नु?
बुझावन ः आ सुनऽतानी मोटरवाला हर आवता जौनों गाँव के हरवाहा दु महिन्ना जीअत रहले हाँ, उन्हीं बन्न भइल, ओकनी के मुँह के अन्न छटल।
सिरतन ः बकास के झगड़ा जिला-जवार में ना उठत होइत, त ना नु निकलते? सरकार के एमें कौनों कसूर नइखे।
नोहर ः ए देवान जी! देखत-देखत आँख पाकि गइल। जान पड़ता कि महरौली में जेकर जनम-करम बा, जेकरा हजार पुहुत के हाड़ इहाँ गलि गइल, से किछुओ ना। आ दस कोस लमहरा ई अमहरा के बाबु साहेब महरौली के सब कुछ बाड़ें।
सिरतन ः नोहर राउत ! तोहार शिकायत कई बेर हमरा कचहरी में चहुँपलह, मोहित राउत के खियाल आवता, नाहीं त जानत नु बाड़ऽ जिमदारी फन्ना।
नोहर ः देवान जी! बाबू के खियात मति करो, जिनगी भर एगो भइंसि के उठौना बै पैसा क लगौले रहले, आ ओही से नु अपने के छोह बनल रहल हा।
सिरतन ः मालिक के जमीन में बसल बाड़ऽ, उनकरा निगाह में जीयत खात बाड़ऽ सेंतिहे ना नु दही दूध देलऽ?
नोहर ः ए देवान जी! बघउछ बाबा के चैरा अबरिन ले हमरा ईंहा हरसाले पुजाला। महरौली कुल्ह जंगल रहै। जब हमनी के पुरुखा अइले। हमार, बुझावन आ आउर लोग के पुरुखा जंगल काट के खेत बारी बनौले; बघउछ बाबा लेले कतना सवांग के बाघ मुअवलस, घर के केतना बच्चा के हुँडार उठा ले गइल।
बुझावन ः हुंडरहो त हाँ खानी हमरा दादा के होस तक होत रहल हा नोहर भाई।
नोहर ः आ खेत बनावे में केतना अदिमी साँप के कटला से मू गइले, तब महरौली गाँव बसल, तब महरौली में सोना बरिसे लागल, तब ओही सोना के लुटे खातिर अमहारा के बाबू चहुँपले। अमहारा के बाबू के एको बुन्न पसीनों नइखै चुअल महरौली में।
सिरतन ः विधि-बरम्हा के रेख पर मेख मारल तोहरा हाथ में नइखे नोहर! तोहार अमहरा के गढ़ में नइखे जनम भइल नाही त तुहूँ दू लाख के तसील पर बइठतऽ, मजिहाटर साहेब तोहरी के खुरसी दीतें। आपन हसियत देखऽ।
नोहर ः ए देवान जी ! ई हमरा कहला के जबाब ना भइल। हमनी के जनम महरौली में भइल बा। हम त इहे जानी ले कि मतारी के थने में दूध पहिले आवेला, तब लइका जनम लेला। हमनी के जनम जब महरौली में भइल बा, तबमहरौली हमनी के जीये-खाये खातिर हवे।
सिरतन ः जीअत-खात नइखऽ? महरौलिये का परताप से, बाबुए साहेब का परताप से नु? जौना पतरी में खाये के ओही में छेद ना करे के नोहर राउत!
नोहर ः बाबू साहेब के पतरी होई त अमहर में होई महरौली में ना देवान साहेब। महरौली ओही के हवे जेकर पुरुखा जंगल काटि के, बाघ हुडार मारि के एके अबाद कइले; महरौली में सोना बरसता-ओही हायन के परताप से, जौनन में दस-दस गो ठेला पड़ल बा।
सिरतन ः तोहरा अकिल से सोचें के होई, तब नु? मुदा अन्हरा के आगे रोवै आपन दीदा खोवै। गँवार के बुधियै केतना?
नोहर ः लुटै के बुधि न नइखे, खून चूसे के बुद्धि नइखे, बाकी माटी के सोना हइहे हथवा बनावेला देवान जी! छः हजार मालगुजारी द तीन हजार बबुनी के बियाह में दऽ दू हजार मोटर के चिट्ठा में दऽ, पाँच सै हाथी के चिट्ठा में दऽ, तीन सै घोड़ा के चिट्ठा में दऽ। सालभर बेगारी करत-करत मूअ। हेई मालिक के सवारी आइल, हेई मैनेजर साहब कै हुकुम आइल, हेई पटवारी, हेई सवार, हेई सिपाही-पियादा,हेई गोराइत बराहिल। दुत् तोरी के। कमाई हमनी के, ओ हरियरो ना होये पाई, जेही आवत सेही कुपुटी के खा लेता।
सिरतन ः घास जेतने कटाले-नोचाले ओतने फुनगी फेंकैले नोहर! तोहरा लोगन के एतना ना देवे के पडि़त; त इतना कमइबो ना करतऽ।
नोहर ः कमा-कमा के मुबहीं भर काम हमनी का ह। औ हमनी के कमाई में आगि लगावे वाला उहाँ अमहरा में केहू बैठल बा। बबुआ के बरात गइल रहल, त कै हजार अदिमी गइल रहले? पाँच हजार त अतिशबाजी में उड़ावल गइल। बनारस लखनऊ, आ कलकत्ता तक के दस गो नामी-नामी तवायफ गइल रहली, ई केकरा कमाई से देवान जी?
सिरतन ः अपना भाग से नोहर राउत! कमायेवाला कमाला, भाग वाला खाला। ”करम प्रधान विस्व करि राखा। जे जस करै से तस फल चाखा।“ बाबू साहेब ओह जनम में करम कइले बाड़े। ”तप चूकि राज“ भइल बा। तू ओह जनम के पापी हवऽ, उहे भोगत बाड़ऽ? केहूका हिरिस कइला से ना किछओ होला।
नोहर ः त हमनी जे ई घाम में खेती-कोड़त-जोतत मुइले, बरखा में दिन भर भींजीले। धान रोपीले, घास सोहीले, जाड़ा पाला में कठुआते खेत में सत्ती होईले। ई करम किछुओ नइखे?
बुझावन ः हमरा सोझवा अदिमी के बुधि में त इहे आवत आ कि भगवान जेकरा के जौना गाँव में जनम दिहलै, भगवान का ओर से ऊ गाँव ओकरे लिखा गइल; बाकी कागज पत्तर के बात, से भगवान का ओर से नइखै लिखा के आइल। महरौली के कचहरी से छपरा के कचहरी ले देखले नु बानी, कैसन कागज में इमानदारी राखल जाले।
नोहर ः बुझावन! जे घरनी माता के पाछे आपन खून-पसीना एक करेला, उहे इमानदारी के अन्न खाला। नाहीं त ई जिमदार बड़का जोंक हवे। बाप रे बाप! हमनी के देहि में इचको रकत ना रहि गइल, हाडौ-चाम एक जगह राखल मुसकिल बाटे, आ ओने गुलछर्रा उड़ता।


text:
भोजपुरी सिनेमा आ गीतन में फूहड़ता आ नंगई पसारत धंधेबाजन आ ‘ले दही’ करत प्रचारकन के जाल में अझुराइल भोजपुरी के जान अब साँसत में पड़े लागल बा काहे कि एह लोग के बेवहार अब सीमा का बाहर जा के दबंगई आ धमकी के रूप लेबे लागल बा.
भोजपुरी सिनेमा एक जमाने से कुछ गिरोहबाजन का चंगुल में फँस गइल बा. कवनो नीमन फिलिम बने ना दीहें ई लोग, आ बन जाव त चले ना दीहें. भोजपुरी सिनेमा के सबले बड़ बाजार बिहार आ झारखंड पर एह लोगन के कब्जा दम घोंटू हो चलल बा. ले दही से आजिज आ के कई बेर सोचनी कि भोजपुरी सिनेमा आ संगीत से हाथ झार लीं बाकिर मजबूरी ई बा कि भोजपुरी के जान बसेला गीत गवनई में आ ओकरे सहारा ले के भोजपुरी सिनेमा में. अइसहीं गायक से नायक नइखन बनत आइल भोजपुरी सिनेमा के हीरो. भोजपुरी गीत गवनई के प्यार लोग के भोजपुरी ओरि खींचेला आ अपना गायकी का बल पर गायक लोग नायक बनत जालें.
भोजपुरी सिनेमा आ संगीत में गिरावट के दौर कब आइल एह पर पूरा शोध पत्र लिखल जा सकेला. दयानन्द पाण्डेय के लिखल उपन्यास ‘लोक कवि अब गाते नहीं’ में एह पूरा हालात के सजीव चित्रण करत रेघरियावल गइल बा. बाकिर बात एहिजा ओह गिरावट के ना क के गिरल लोगन के कइल चाहत बानी. अपना धंधा खातिर झूठ के साँच बनावे में लागल ई लोग कवनो साधन ना छोड़े. साम दाम दंड भेद – हर विधा के इस्तेमाल होखेला. दाम के कम बाकी के अधिका. भोजपुरी वेबसाइट आजु ले आपन खरचो निकाले में सफल ना हो पइले काहे कि अपना भोजपुरी प्रेम का चलते आ पाठकन के पसंद धेयान में राखि के भोजपुरी सिनेमा आ संगीत के हर खबर एह वेबसाइटन पर छपत रहेला. बाकिर असल बात ओह कहाउत वाला बा कि ‘लाजे भवे बोलसु ना सवादे भसुर छोड़सु ना’. वेबसाइट वाला निहोरा क के रहि जालें बाकिर ई लोग कुछ देव ना. जबकि मीडिया में कहल जाला कि जवन रउरा छपावल चाहत बानी तवन विज्ञापन ह आ जवन लुकावल छिपावल चाहत बानी तवने असली खबर ह.
बाकिर ई लोग विज्ञापन छपवाई आ ओकर दाम ना दी काहे कि बिचवनिया रहेलें कुछ प्रचारक. अपने त पूरा दाम ले लेला लोग बाकिर आगे कुछ दिहल दिआवल ना चाहे ई लोग. एह लोग के काट कुछ अइसनो लोग बा जे गलत बात बरदाश्त ना करे आ ओकरा के सामने ले आवे के ‘जुर्रत’ कर देला. एहीमें के दू गो पत्रकार हउवें मधुप श्रीवास्तव आ संकेत कुमार. पिछला दिने भोजपुरी फिलिम ‘नगीना’ रिलीज भइल. प्रचारक लोग खबर भेजल कि ‘नगीना’ पचासन सिनेमा घर में लागल बा. इहाँ ले कि ई लोग अखबार का विज्ञापनो में ओहू सिनेमाघरन के नाम दे दिहल जहवाँ ‘नगीना’ लागले ना रहुवे. सिनेमा हाल वाले अलगे परेशान कि जवन फिलिम लागल बा तवना का बारे में दर्शकन के मालूमे नइखे आ जवना का बारे में मालूम बा तवन लागले नइखे. बाकिर संतोष क के रहि जाला लोग कि अखबार के विज्ञापन देखि के बहुत कमे लगो सिनेमा हाल चहुँपेला.
अब जब ‘नगीना’ के ’सच्चाई’ सामने आइल त फिलिम से जुड़ल लोग के छनछनाहीं के रहुवे. खबर सामने ले आवे वाला लोग के व्हाट्सएप ग्रुप पर आ फोन पर धमकी मिले लागल. कुछ दिन पहिले एगो दोसर खबर ला जोगीरा डाॅटकाॅम के धमकावल गइल रहे.
अब आईं ओह खबर जवना से नगीना आ नागिन के फरक भुला गइल. पहिला दिने लिखल गइल कि ‘नगीना’ के सिनेमाहाल नइखे मिलत. एगो रिपोर्ट इहो रहे कि ‘नगीना’ बिहार आ नेपाल मिला के बारहे गो सिनेमाघर में लागल बा. कुछ जगहा सिनेमा हाल भाड़ा प ले के फिलिम लगावल गइल.
दोसरका दिने खबर दिहल लोग कि छपरा के पंकज सिनेमा हाल के मालिक बतावत बाड़े कि उनुका हाॅल में हैपी न्यू ईयर लागल बा. कहलन कि हमनी का छोटका फिलिम लगाइबे ना करीं सँ काहें कि तब बढ़िया फिलिम मिलल मुश्किल हो जाई.
एकरा बाद शुरु हो गइल धमकावे आ हड़कावे के दौर. मधुप श्रीवास्तव के कहना बा कि खबर गलत बा त सुबूत संगे सही खबर मीडिया के दीं. मीडिया त हमेशा एह तरह के खबर लपके ला तइयार रहेला. साबित हो जाई कि मधुप झूठा है.
साथही सगरी मीडिया वालन से कहले बाड़न कि बिना प्रमाण के सुपर डुपर हिट वाला खबर मत लगावल जाव.
ई त भइल एक तरफ के बात. अब हम चाहब कि ‘नगीना’ फिलिम के निर्माता, वितरक आ प्रचारक लोग आपन पक्ष राखे जेहसे सभका पूरा खबर मिल जाव. ना त आधा गिलास भरल बा कि आधा गिलास खाली बा के झगड़ा में गिलसवा के अधियावे वाला निकहा निकल जाई.
देखत बानी कि जबाब आवत बा कि फोन कि ई मेल. जवन होखी रउरो सभे के बतावत चलब काहें कि हमार त पुरान नीति रहल बा ‘कबीरा खड़ा बाजार में सबकी पूछे खैर, ना काहू से दोस्ती, ना काहू से बैर!’
फिल्मी डोज पर छपल खबर
जोगीरा पर छपल खबर
भोजपुरी मीडिया पर छपल खबर
फेसबुक पर वैष्णवी के टाइमलाइन


text:
राष्ट्रमण्डल खेल में पदक के सैकड़ा पार कइलसि हिन्दुस्तान
India won 101 medals in the Commonwealth Games, concluded yesterday, held at Delhi. This is the largest tally of medals won by India in any international sports event. To further make Indians proud, it was placed second in the medals tally, displacing England to third position. Though it won the silver in men’s hockey, Austrila thrashed it to 8-0. This too is the worst ever defeat of India.
काल्हु खतम भइल राष्ट्रमण्डल खेलन में भारत पदक के सैकड़ा पार कर लिहलसि आ कुल मिला के १०१ पदक जीत लिहलसि. पदक तालिका में भारत के दुसरका जगहा मिलल काहे कि ऊ ३८ गो स्वर्ण पदक जीतलसि जबकि इंगलैण्ड के सैंतीसे गो स्वर्ण पदक मिल पावल. कुल पदक मिला के इंगलैण्ड के १४२ पदक मिलल.
सब कुछ बढ़िया रहला का बावजूद काल्हु का हॉकी फाइनल में आस्ट्रेलिया से आठ गोल बनाम शून्य से हार भारत के अबतक के सबले बड़ हार रहल. संतोष अतने के रहल कि राष्ट्रमण्डल खेल में भारत पहिला बेर हॉकी में कवनो पदक जीतलसि.
राष्ट्रमण्डल खेल के उद्घाटन से लेके संचालन आ समापन तक सब कुछ बढ़िया रहल आ खेल शुरु होखे से पहिले जवन फिजां बनल रहुवे कि पता ना कइसे खेल हो पइहें सँ, गलत साबित हो गइल. अब एह निमना के दावेदारी के झगड़ा शुरु हो गइल बा.
भोजपुरी में कहल जाला कि बरियरका के सार बने के लोग तयार रहेला बाकिर कमजोरका के बहनोईओ बनल ना चाहे.


text:
भोजपुरी फिलिमन में जवना निर्माता लोगन के तूती बोलेला ओहमें से खास हउवें दिलीप जायसवाल जे निर्माता का अलावे बिहार के मशहूर वितरक आ सिनेमा प्रदर्शको हउवन. दिलीप के पहिला फिलिम रहे भोजुपरी में ‘‘जुग जुग जिय मोरे लाल’’ जवना के निर्माण ऊ तेरह साल का उमिर में साल 1990 में कइले रहले. बाद में दिलीप अपना फिल्म वितरण बिजनेस देखे लगलन आ अनके हिन्दी फिल्म प्रदर्शित कइलन.
साल 2010 में उनकर दुसरकी फिल्म ‘‘देवरा बड़ा सतावेला’’ प्रदर्शित भइल. राजकुमार आर पाण्डेय निर्देशित आ रविकिशन, पवन सिंह अभिनीत ई फिल्म ओह साल भोजपुरी के सबले बड़हन हिट फिल्म साबित भइल. फेर साल 2011 में ‘मैं नागिन तू नगिना’ जइसन हिट फिल्म दिहलन आ एह साल ले के आवत बाड़न ‘‘सौंगध गंगा मईया के’’.
आयुष्मान मेडियेंन्टस के एह फिलिम के नायक हवें पवन सिंह. दिलीप जायसवाल का फिलिमन में यश चोपड़ा क मेकिंग, प्रकाश मेहरा के भव्यता आ मनमोहन देसाई के इमोशन देखे क मिलेला. दिलीप हमेशा नया कलाकारन के बढ़ावा देत रहेलें. “जुग-जुग जिये मोरे लाल” में राजू श्रीवास्तव, के. के गोस्वामी, “देवरा बड़ा सतावेला” में प्रदीप पाण्डेय, नेहा महमूद, “मै नागिन तू नगीना” में शबनमश्री, तान्या आ अब “सौगंध गंगा मईया की” में काव्या जइसन नवहियन के प्रोत्साहित कइलन.
‘सौंगध गंगा मईया के’ मई में रिलीह होखी आ दिलीप जायसवाल के भरोसा बा कि ई फिल्म भोजपुरी परदा पर मील के पत्थर साबित होखी आ बेहतरीन फिल्म रही.
(प्रशांत निशांत के रपट)


text:
उत्तर प्रदेश के खबर
(मंगल, 11 अक्टूबर)
- प्रदेश के कर्मचारी आ शिक्षक संगठन बुध का दिन से होखे वाला हड़ताल टार देबे के फैसला लिहले बाड़े. प्रदेश के शिक्षा मंत्री अनूप कुमार मिश्रा से बतियवला का बाद ई फैसला लिहल गइल बा. सरकार एक महीना के समय मंगले बिया.
- उर्जा मंत्री रामवीर उपाध्याय भाजपा नेता किरीट सौमेया के कानूनी नोटिस भेज के कहले बाड़न कि सौमेया अपना ओह बयान के खंडन करसु जवना में ऊ उर्जा मंत्री पर भठियरपन के आरोप लगवले रहले ना त उनुका खिलफ कानूनी कार्रवाई कइल जाई.
- बुंदेलखण्ड के एगो गांव में पंचायत लगाके ग्रामीणन के समस्या सुनला का बाद राहुल गाँधी कहले कि राज्य सरकार केंद्र से मिलल धन के सही उपयोग नइखे करत.
- रायबरेली जिला में एगो बाप अपना इज्जत के नाम पर अपना बेटी के जान ले लिहलसि बाकिर प्रेमी लड़िका भागे में सफल रहल. पुलिस बाप के गिरफ्तार कर लिहले बिया.
- उत्तर प्रदेश में बिजली संकट गहरा गइल बा आ एकर सबले बेसी मार पूर्वांचल के झेले पड़त बा. मुश्किल से दस बारह घंटा बिजली मिलत बिया बाकिर ओकर समय आ वोल्टेज के कवनो भरोसा नइखे रहि गइल. राज्य के उर्जा मंत्री के कहना बा कि हालात में अबही सुधार के कवनो उमेद नइखे.
- बलिया के रसड़ा कोतवाली इलाका में राघवपुर गाँव का लगे मंगल का दिने एगो जीप आ ट्रक का टक्कर में तीन लोग के जान चल गइल आ दस जने घवाहिल हो गइले.


text:
बीना आई. एस.सी. मूवी के बैनर तले बनत भोजपुरी फिलिम “प्यार तोहसे करीले” क संगीतमय मुहूर्त पिछला दिने मुंबई के अंधेरी में एम.फार.यू. स्टूडियो में निर्माता बाबू त्यागी नारियल तोड़ के कइलन. एह मौका पर बाबू त्यागी बतवलन कि ई उनकर तिसरकी फिलिम ह. एहसे पहिले ऊ मनोज तिवारी स्टारर ‘अंधा कानून‘ आ पवन सिंह स्टारर ‘बीर बलवान‘ बना चुकल बाड़न.
“प्यार तोहसे करीले” एगो रोमांटिक फिलिम होई जवना के नायक रहीहें पवन सिंह. निर्देशन राजू जी करत बाड़म. सह निर्माता अजय कुमार, गीत-संगीत विनय बिहारी के, छायांकन एस. जहांगीर के, आ लेखक एस.के. चौहान हउवें.
मुहूर्त के मौका पर अनेके गणमान्य लोग मौजूद रहल. एहमें विनय बिहारी, पवन सिंह, जगदीश शर्मा, बबलू सोनी, पाखी हेगड़े, शुभी शर्मा, ब्रजेश त्रिपाठी, आनंद मोहन, संजय भूषण पटियाला, मनोहर एस. झा, संतोष, अभिलाषा, दीपक भाटिया, मनीष चतुर्वेदी, मंटू लाल, माया यादव, हीरा यादव, मनोज हंसराज, गोपाल राय वगैरह शामिल रहले.
(संजय भूषण पटियाला)


text:
कैलेंडर
कैलेण्डर चाहे कलेंडर समय की गणना के व्यवस्थित कइला क साधन हवे जेवना में दिन हफ्ता आ साल में बाँट के समय क हिसाब रक्खल जाला। तिथि कौनों एगो दिन क पहिचान कइले क साधन हवे। दूसरा तरीका से कहल जाय त तिथि कौनो दिन विशेष क नाँव हवे।
भारत में सामान्य रूप से अंगरेजी ग्रेगेरियन कैलेण्डर आ हिन्दू पंचांग क इस्तेमाल होला। आजकाल ग्रेगेरियन कैलेण्डर पुरा दुनिया में सबसे ढेर इस्तेमाल होला।
कैलेण्डर शब्द क उत्पत्ति लातीन भाषा की calendarium से भइल हवे जेवना का मतलब किताब में लिखल होला; ई पुराना जमाना में हर महीना की पहिला दिन (kalendae) के लिस्ट बनवला खातिर इस्तेमाल होखे।[1]
ग्रेगेरियन कलेंडर[संपादन]
अंतर्राष्ट्रीय रूप से स्टैण्डर्ड मानल जाए वाला आ पुरा दुनिया में इस्तेमाल होखे वाला कलेंडर हवे। एकर आधार वर्ष ईसा की जन्म के मानल जाला आ ए से पहिले की समय के BC ("Before Christ") या ईसा पूर्व (ई॰पू॰) आ बाद की सालन के AD ("Anno Domini") या ईसवी (ई॰) कहल जाला। कुछ लोग ई॰ के "CE" ("Common Era") आ ई॰ पू॰ के "BCE" ("Before Common Era") भी कहेला।
हिन्दू पत्रा[संपादन]
पत्रा चाहे पंचांग से तिथि, वार, नक्षत्र, योग आ करण क हिसाब रक्खल जाला। पाँच चीज क गणना कइले की कारन एके पञ्चांग कहल जाला। हिन्दू पंचांग में शक संवत आ विक्रमी संवत क प्रयोग साल की गिनती खातिर होला।
हिन्दू पंचांग सूर्य आ चंद्रमा दूनो पर आधारित गणना करेला। हिन्दू महीना चंद्रमा की कला पर आधारित होला आ एक पुर्नवासी (पूरणमासी या पूर्णिमा) से आगिला पुर्नवासी ले होला। महीना के दू गो पाख में बाँटल जाला। जवना हिस्सा में चन्द्रमा बढ़त रहे ला (अमवसा से पुर्नवासी ले) ओके अँजोरिया चाहे शुक्लपक्ष कहल जाला। जेवना हिस्सा में चंद्रमा घटे लागे ला (पुर्नवासी कि बाद से अमावसा ले) ओके अन्हरिया या कृष्णपक्ष कहल जाला। एगो पाख 13-15 दिन क होला।
पाख में एक्कम, दुइज, तीज, चउथ, पंचिमी, छठ, सत्तिमी, अष्टिमि, नवमी, दसमी, एकादशी, दुआदसी (द्वादशी), तेरस, चतुर्दशी, आ पुर्नवासी/अमौसा (अमावस्या) तिथि होले। एगो तिथि क समय ओतना होला जेतना देर में चंद्रमा की गति की कारन, चंद्रमा आ सूर्य की बिचा में बारह अंश बीत जाय। चंद्रमा पृथ्वी क चक्कर दीर्घवृत्तीय रास्ता पर लगावेला एही से कबो ई 12 अंश क दूरी जल्दी तय हो जाले आ कबो ढेर समय लागेला आ तिथि छोट-बड़ होत रहेलिन। अमावसा कि अंत आ अँजोरिया की एक्कम क शुरुआत होले जब सूर्य आ चंद्रमा की बिचा में शून्य अंश क कोण बनेला। पुर्नवासी के ई कोण 180 अंश हो जाला मने पृथ्वी सूर्य आ चंद्रमा की बिचा में होले।
हिन्दू महीना क नाँव क्रम से चइत, बइसाख, जेठ, असाढ़, सावन, भादो, कुआर, कातिक, अगहन, पूस, माघ, आ फागुन होला।
अंगरेजी कैलेण्डर[संपादन]
इहो देखल जाय[संपादन]
- ग्रेगरियन कैलेंडर
- पंचांग या पतरा
- हिन्दू पतरा या पंचांग
संदर्भ[संपादन]
- ↑ New Shorter Oxford English Dictionary


text:
खबर एक नजर में (7 जुलाई 2011)
नालंदा विश्वविद्यालय में साल २०१३ से पढ़ावल शुरु होखी
काल्हु नालंदा अंतर्राष्ठट्रीय विश्वविद्यालय के गवर्निंग बोर्ड का बैठक में तय भइल कि साल २०१३ से नालंदा विश्वविद्यालय में पढ़ावे के काम शुरु कर दिहल जाई. बईठक के अध्यक्षता प्रो॰ अमर्त्य सेन कइले. एहबईठक में विश्वविद्यालय के संविधान, वित्तीय कामकाज, आ दू गो विषय के प्रारूपन के अंतिम रुप दिहल गइल. एकर अंतर्राष्ट्रीय स्तर बनावे खातिर सिंगापुर के पूर्व विदेश मंत्री जार्ज येव का अध्यक्षता में तीन सदस्यन के एगो कमिटि बनावल गइल. बोर्ड के अगिला बईठक चीन में अक्टूबर में होखी.
बाढ़ के हालात गम्हीरे बनल बा
बिहार में कई जिलन में बाढ़ के हालात गम्हीरे बनल बा आ गंडक, बूढ़ी गंडक, कोसी, भूतही बलान, आ बागमती नदियन के जलस्तर बढ़ले जात बा. बलुआहा घाट पर बनल पीपा पुल के बाढ़ का चलते बन्द कर दिहल गइल बा आ डायवर्सन कटाव का चलते डूबे वाला बा. ओने वाल्मीकि नगर बराज से दू लाख पन्द्रह हजार क्यूसेक आ कोसी बराज से एक लाख पैंतालीस हजार क्यूसेक पानी छोड़ला का चलते हालात अउरी बिगड़े वाला बा.
राहुल के यात्रा में सरकार दखल ना दी
आपन राजनीति चमकावे खातिर यूपी में भट्टा पारसौल से अलीगढ़ का पदयात्रा पर निकलल राहुल गाँधी के यात्रा में यूपी सरकार तबले कवनो दखल ना दी जबले कानून व्यवस्था के हालत बिगड़े के अनेसा ना हो जाव. वइसे काल्हु एगो कांग्रेसी कार्यकर्ता के राहुल का नियरा जाये का फेर में गिरफ्तार कर लिहल गइल काहे कि ओकरा लगे एगो पिस्तौल रहे आ ऊ राहुल के सुरक्षा घेरा तूड़त उनुका नजदीक जायल चाहत रहे. किसानन के समस्या के समाधान राहुल चहतन त केन्द्र सरकार से कहि के भूमि अधिग्रहण के नियम ठीक करवा लेतन. बसपा एह यात्रा के नौटंकी बतावत बिया त भाजपा राहुल के स्वास्थ्य सुधारे के कसरत. हालांकि एह यात्रा से स्वास्थ्य त कांग्रेस के सुधरे वाला बा.
बी एड में प्रवेश खातिर काउंसलिंग
यूपी के उच्च शिक्षा विभाग बी एड में प्रवेश खातिर प्रवेश परीक्षा के रिजल्ट निकल गइला का बाद अब तीस जगहन पर काउंसलिग करवावे जा रहल बा जवन चौदह जुलाई से शुरु होखी. कानपुर आ लखनऊ में पाँच पाँच जगहा, आगरा मेरठ आ बरेली में तीन तीन जगहा, अउर बनारस फैजाबाद आ गोरखपुर में दू दू जगहा काऊंसलिंग केन्द्र बनावल जाई. गोरखपुर में विश्वविद्यालय परिसर आ दिग्विजयनाथ डिग्री कॉलेज में काऊंसलिग करावल जाई.
प्रवक्ता पद के भर्ती परीक्षा के रिजल्ट निकलल
काल्हु यूपी के http://upsessb.org/results.php माध्यमिक शिक्षा सेवा चयन बोर्ड इंटर कॉलेजन में प्रवक्ता पद पर बहाली खातिर लिहल परीक्षा के परिणाम अपना वेबसाइट पर निकाल दिहलसि. इलाहाबाद में बोर्ड कार्यालय का नोटिसो बोर्ड पर रिजल्ट चिपका दिहल गइल बा.
सेना में बहाली रैली से लवटत में अभ्यर्थियन के बवाल
काल्हु एक बेर फेर सेना भर्ती रैली से लवटे वाला अब्यर्थी जौनपुर में आ आजमगढ़ के ज्यूली मोड़ पर बवाल कटले. ओह लोग के समुझावे बुझावे के सगरी प्रयास बेकार रहल. बस में चढ़ी लोग बाकिर टिकट ना खरीदी, होटल आ खोमचा वाला से खाई लोग पइसा ना दी. अब अइसनका अभ्यर्थियन के सेना में बहाली मिल जाव त ऊ का करीहें एकर अनुमान लगावल जा सकेला. अइसनका अभ्यर्थियन के चिह्ने के आ भविष्य में होखे वाला भर्ती खातिर अयोग्य ठहरावे के उपाय होखे के चाहीं.
योगीबीर बाबा के मंदिर कटान में बिलाइल
बलिया के गंगौली गाँव में योगीबीर बाबा के सिद्ध मंदिर काल्हु गंगा के कटान में बिला गइल. मंदिर के खतम हो गइला से पूरा इलाका में अफसोस जाहिर हो रहल बा. मंगल का दिने शाहपुर के काली मंदिर अइसहीं कटान में बिला गइल रहे.
मोबाइल पर प्लेटफार्म टिकट
अब रेलवे प्लेटफार्म टिकट खरीदे खातिर घंटन लाइन में रहे के जरुरत ना पड़ी. रेलवे के योजना बा कि अब लोग मोबाइले से प्लेटफार्म टिकट खरीद सकी आ रेलवे का तरफ से भेजल एसएमएसे के टिकट मानल जाई. बाकिर गेट पर टिकट चेक करे वाला टिकटवा राखे के चाही तब का होई ?
भोजपुरी अभिनेत्री रानी चटर्जी के जमानत याचिका काल्हु मोतिहारी अदालत खारिज कर दिहलसि. रानी मुखर्जी के अधिवक्ता ने जमानत याचिका दाखिल कइलन बाकिर अदालत ओकरा के खारिज कर दिहलसि. फिल्म ‘हिम्मत चाहीं प्यार करे ला’ मुकदमा दायर कइले बाड़न कि रानी चटर्जी एह फिल्म में करे खातिर साइनिंग एमाउंट ले लिहला का बाजूद ना त काम कइली ना पइसा लवटवली.
वेस्टइंडीज का साथे टेस्ट मैच
काल्हु वेस्ट इंडीज का साथे खेलल जा रहल तिसरका टेस्ट का पहिलका दिने बरखा का चलते बत्तीसो ओवर खेल ना हो पावल. टॉस जीत के महेन्द्र सिहं धोनी पहिले गेंदबाजी करे के फैसला कइलन जवना का बाद वेस्ट इंडीज के शुरुआत बहुते खराब रहल. लँच तकले तीन गो विकेट गिर चुकल रहे आ पैंतीसे गो रन बनल रहे. ईशात शर्मा दू गो विकेट आ प्रवीण एगो विकेट लिहले. बाकिर बरखा का चलते लंच का बाद तीन ओवर एक गेंद का बादे खेल रोक देबे के पड़ल.


text:
भोजपुरी अदाकारा रिंकू घोष के दिवानन के दिवानगी बेजोड़ बा. ओतना दिवाना भोजपुरी के कवनो दोसर अदाकारा खातिर नइखे. उनुकर फिल्म “बिदाई” देखि के एगो दिवाना अपना हाथ पर सुंगधा, फिल्म में रिंकू घोष के किरदार के नाम, गोदवा लिहलसि. त एगो दोसर दिवाना अपना खून से लिखल खत लिख भेजलसि कि हम आपके दोस्त बनल चाहीलें. नाम लिखले बा महादेव, पता बावे छपरा. रिंकू अपना एह दिवाना के खत के जवाब त नइखी दिहले बाकिर अतना जरुर कहली कि ई खत देख पता चलल कि लोग उनुकर कतना दिवाना बाड़े. रिंकू घोष के फिल्म “आखिरी रास्ता” आजुकाल्हु धमाल मचवले बा. एह घरी ऊ फिल्म “केहू हमसे जीत ना पाई” के शूटिंग में व्यस्त बाड़ी. “दुश्मनी” नाम के उनकर फिलिम जल्दिये रिलीह होखे वाला बा.
(स्रोत – शशिकांत सिंह)


text:
हाल ही में बिहार में रिलीज फिल्म ‘दिल ले गईल ओढ़निया वाली’ के दर्शक खूबे पसन्द करत बाड़े आ एकर सफलता साबित करत बा कि स्वस्थ मनोरंजन वाला समहर पारिवारिक फिल्म दर्शक जरूर पसन्द करेलें. प्रेम के पूजा करे वाला नायक के कइसन हालातन के सामना करे पड़ेला एकरा के खूबसूरती से परदा पर उतारल गइल बा. एहमें दू गो जोड़ा शशिमोहन सिंह – प्रिया कपूर आ खेसारीलाल यादव – अंजना सिंह के कमेस्ट्री बहुते लाजवाब बा.
पेशा से एडिशनल एस.पी. आ अभिनेता शशिमोहन सिंह क किरदार प्यार में पागल प्रेमी के बा जे घर के मालिक छतीसगढ़ी अभिनेता रजनीश झांजी के बहिन से प्यार कर लेता. बाद में अपना अपना प्रेमी के जिंनिगी बचावे खातिर प्रेमिका प्रिया कपूर खुद मौत के गले लगा लेत बाड़ी. जिनिगी आ मौत का बीच प्यार के एह लड़ाई में दुनु कलाकार बढ़िया अभिनय कइले बाड़ें.
बालाजी सिने विजन का बैनर में बनल एह फिल्म के निर्माता राजेश सिंह आ पप्पू भाई, अउर क्रिएटिव निर्माता आशीष एस. ठाकुर हउवें. निर्देशक अरविन्द चौबे. का निर्देशन भी लाजवाब है.
बालाजी सिने विजन के जल्दिए रिलीज होखे वाला हिंदी फिल्म ‘वर्दी वाला गुण्डा’ में शशिमोहन सिंह अपना रीयल लाईफ वाला एस.पी. के भूमिका में बाड़ें.
(अपना न्यूज के रपट)


text:
मन मगन रहतावे
मन मगन रहतावे, सुन्दर लागऽता दुनिया.
जब से खुलल बा वेबसाइट अँजोरिया.
भले चाँद सूरज में गरहन लागत रहे,
या अल्लाह कयामत ले अँजोरिया सलामत रहे.
More Bhojpuri SMS
बहत गंगा में हाथ जरुर धोवे के चाहीं,
बड़ा पुन्न होला!
खइले के ना हऽ, पचवलो के हऽ
काजर कइले के ना हऽ, मटकवलो के हऽ.
उम्मीद नइखे तबहियो जियत जात बानी.
खाली बा बोतल तबहियो पियल जात बानी.
हिम्मत देखऽ हमार, रिस्पांस मिलत नइखे
तबहियो चुटपुटिहा लिखत जात बानी.
काश कि रउरा बकरी होखतीं.
हम रउरा के प्यार से घास खियईतीं
आ फेर प्यार से सींग पकड़ के हिलइतीं
आ पूछतीं
चुटपुटिहा के भेजी ?
आ रउरा मिमियतीं मैं.. मैं.... मैं....


text:
एक राजा के तीन लइका हलन । तीनो पढ़ऽ हलन । तीनो भाई सलाह करलन कि आज हमनिओं सिकार करे चलऽ । ई सोंच के तीनों बाप भीर आके कहलन । बाप ऊ सबसे कहलन कि जोऽ, बाकि दखिन, उत्तर और पूरब में जइहें ।तीनों भाई तीन दने सिकार ला चल देलन । राजा साहेब के भीर सिकार ला मन न लगल तब ओहू चल देलन । कहऊँ सिकार न मिलल तऽ एक बरके गाँछ तर खाली एगो सुग्गा देखाई पड़ल । तब राजा साहेब उहाँ पहुँचलन । घोड़ा से उतरलन आउ सब पोसाक उतारलन, तीर हाथ में लेके मारे ला चाहलन बाकि बढ़िया सुग्गा देखके मारे ला न सोचलन । हाथ से पकड़े ला सोचलन आउ पेड़ पर चढ़के पकड़े ला चाहलन बाकि ऊ सुग्गा के रूप में दैत्य हल । तुरते राजा साहेब के निगल गेल । राजा के पोसाक पहिन के राजा के रूप बना लेलक, घोड़ा पर चढ़ गेल । मन में विचार करइत हे कि हमरा इनकर घरे कइसे रहे के चाहीं । घरे पहुँच के घोड़ा अस्तबल में बाँध देलक आउ भोजन करे गेल तो रानी कहलन कि राजा साहेब, बड़ी थोड़ा-सा खयलऽ । राजा कहलन कि सिकार न मिलल सेकरे से कम खइली हे । बिहान रास्ता में कर चार गो अदमी के राजा साहब के रूप में दैत्य खा गेल । दूसरा रोज अइसही आठ अदमी के खा गेल । सब परजा उनकर लइकन से कहलन कि ई राजा न बुझाइत हथ, कोई दैत्य मालूम पड़इत हे । ई पर लइकवन खिसिअयलन कि हम्मर बाप अदमी खा हथ ? तब उनकर परजा कहलन कि अन्धार अपने ही देख लेबऽ । तेसरे दिन सतरह अदमी के खाइत देखलन । तब लइकवन जान गेलन कि ई हम्मर बाप न हथ ।
Monday, February 11, 2008
1.08 तीन राजकुमार
[ कहताहर - सूर्य देव सिंह, ग्राम - तवकला, जिला - गया ]********* Entry Incomplete **********
एक राजा के तीन लइका हलन । तीनो पढ़ऽ हलन । तीनो भाई सलाह करलन कि आज हमनिओं सिकार करे चलऽ । ई सोंच के तीनों बाप भीर आके कहलन । बाप ऊ सबसे कहलन कि जोऽ, बाकि दखिन, उत्तर और पूरब में जइहें ।तीनों भाई तीन दने सिकार ला चल देलन । राजा साहेब के भीर सिकार ला मन न लगल तब ओहू चल देलन । कहऊँ सिकार न मिलल तऽ एक बरके गाँछ तर खाली एगो सुग्गा देखाई पड़ल । तब राजा साहेब उहाँ पहुँचलन । घोड़ा से उतरलन आउ सब पोसाक उतारलन, तीर हाथ में लेके मारे ला चाहलन बाकि बढ़िया सुग्गा देखके मारे ला न सोचलन । हाथ से पकड़े ला सोचलन आउ पेड़ पर चढ़के पकड़े ला चाहलन बाकि ऊ सुग्गा के रूप में दैत्य हल । तुरते राजा साहेब के निगल गेल । राजा के पोसाक पहिन के राजा के रूप बना लेलक, घोड़ा पर चढ़ गेल । मन में विचार करइत हे कि हमरा इनकर घरे कइसे रहे के चाहीं । घरे पहुँच के घोड़ा अस्तबल में बाँध देलक आउ भोजन करे गेल तो रानी कहलन कि राजा साहेब, बड़ी थोड़ा-सा खयलऽ । राजा कहलन कि सिकार न मिलल सेकरे से कम खइली हे । बिहान रास्ता में कर चार गो अदमी के राजा साहब के रूप में दैत्य खा गेल । दूसरा रोज अइसही आठ अदमी के खा गेल । सब परजा उनकर लइकन से कहलन कि ई राजा न बुझाइत हथ, कोई दैत्य मालूम पड़इत हे । ई पर लइकवन खिसिअयलन कि हम्मर बाप अदमी खा हथ ? तब उनकर परजा कहलन कि अन्धार अपने ही देख लेबऽ । तेसरे दिन सतरह अदमी के खाइत देखलन । तब लइकवन जान गेलन कि ई हम्मर बाप न हथ ।
एक राजा के तीन लइका हलन । तीनो पढ़ऽ हलन । तीनो भाई सलाह करलन कि आज हमनिओं सिकार करे चलऽ । ई सोंच के तीनों बाप भीर आके कहलन । बाप ऊ सबसे कहलन कि जोऽ, बाकि दखिन, उत्तर और पूरब में जइहें ।तीनों भाई तीन दने सिकार ला चल देलन । राजा साहेब के भीर सिकार ला मन न लगल तब ओहू चल देलन । कहऊँ सिकार न मिलल तऽ एक बरके गाँछ तर खाली एगो सुग्गा देखाई पड़ल । तब राजा साहेब उहाँ पहुँचलन । घोड़ा से उतरलन आउ सब पोसाक उतारलन, तीर हाथ में लेके मारे ला चाहलन बाकि बढ़िया सुग्गा देखके मारे ला न सोचलन । हाथ से पकड़े ला सोचलन आउ पेड़ पर चढ़के पकड़े ला चाहलन बाकि ऊ सुग्गा के रूप में दैत्य हल । तुरते राजा साहेब के निगल गेल । राजा के पोसाक पहिन के राजा के रूप बना लेलक, घोड़ा पर चढ़ गेल । मन में विचार करइत हे कि हमरा इनकर घरे कइसे रहे के चाहीं । घरे पहुँच के घोड़ा अस्तबल में बाँध देलक आउ भोजन करे गेल तो रानी कहलन कि राजा साहेब, बड़ी थोड़ा-सा खयलऽ । राजा कहलन कि सिकार न मिलल सेकरे से कम खइली हे । बिहान रास्ता में कर चार गो अदमी के राजा साहब के रूप में दैत्य खा गेल । दूसरा रोज अइसही आठ अदमी के खा गेल । सब परजा उनकर लइकन से कहलन कि ई राजा न बुझाइत हथ, कोई दैत्य मालूम पड़इत हे । ई पर लइकवन खिसिअयलन कि हम्मर बाप अदमी खा हथ ? तब उनकर परजा कहलन कि अन्धार अपने ही देख लेबऽ । तेसरे दिन सतरह अदमी के खाइत देखलन । तब लइकवन जान गेलन कि ई हम्मर बाप न हथ ।
Posted by नारायण प्रसाद at 9:29 AM
Labels: अलौकिक चमत्कार-कथा
No comments:
Subscribe to: Post Comments (Atom)


text:
भोजपुरिया मनोरंजक चैनल महुआ टीवी पर आजुकाल्ह एगो नया धारावाहिक ‘‘भगवान हो….अब केतना दूर’’ प्रसारित हो रहल बा. एह धारावाहिक में एगो लड़ीकी दुर्गा के बेवकूफी भरल हरकत से सगरी गाँव परेशान बा. ओकरा एह आदत के फायदा गाँव के जमींदार आ पंडित वगैरह उठावत बाड़े, दुर्गा से परेशान ओकर महतारी बेमार पड़ जात बिया. गाँव के बुजुर्ग पोस्टमैन मेलाराम के तब दुर्गा के सुधारे के मौका मिल जात बा. ऊ दुर्गा से कहत बाड़न कि अब तोहार महतारी तबहिये ठीक होई जब तू सुधर जइबू आ तोहरा के त भगवाने सुधार सकेले.
ई सुन के दुर्गा भगवान का तलाश में निकल पड़त बिया. मेलाराम ओकरा के भगवान के पहिचाने के तरीका बतावत बाड़े कि ‘‘बल, रक्षा, दया, धीर, धरे, सत्य रूप भगवान खड़े’’ यानि जवना मनई में ई पाँचो गुण मिल जाव उहे भगवान ह. दुर्गा की तलाश पूरा होत बा कि ना, ओकरा भगवान मिलत बाड़े कि ना, इहे देखावल गइल बा एह धारावाहिक ‘‘भगवान हो…अब केतना दूर?’’ में. कहानी कमलेश कुंती सिंह के लिखल ह, निर्माता हउवें बुल्स आई क्रिएशन आ ब्लाक्क्बेरी इंटरटेनमेंट. निर्देशक हउवन सचिन देव आ कार्यकारी निर्माता विनोद कुमार सिंह.
ई धारावाहिक सोमार से शुक रोजाना साँझ 7.30 बजे से महुआ टीवी पर देखावल जा रहल बा,.
(स्रोत : प्रशांत निशांत)


text:
सिस्टम लोग खातिर बनल भा बनावल जाले, बाकिर सिस्टम क हिसाब से लोग ना बनावल जा सके. जबहिए अइसन कोशिश होखि त बगावत त होखबे करी. इहे संदेश ले के आवत बा निर्देशक दिनेश मिश्रा के अगिलका फिलिम “एक और बग़ावत की आग”. निर्माता बलराम सी शर्मा अउर सुनील दतिया के एह फिल्म क म्यूजिकल मुहूर्त हाल ही में धूम-धाम से मुंबई का कृष्णा स्टूडियो में कइल गइल. एह मौका पर गायिका रेखा राव, अलका झा आ आलोक कुमार क अलावे फिल्म के कलाकार कल्पना शाह, शुभी शर्मा, कृष्णा पाण्डेय वगैरह मौजूद रहलें.
ट्रिनिटी एंटरटेनमेंट के बैनर तले बनत एह फिल्म में विजयलाल यादव, कल्पना शाह, मणिराम शर्मा, काजल, शुभी शर्मा, कृष्णा पाण्डेय जइसन सितारा आपन जौहर देखइहें. कहानी आ पटकथा विंध्या शुक्ला के बा, संगीत बावे माणिक दा के.
(स्पेस क्रिएटीव मीडिया के रपट)


text:
टटका खबर
(शुक 9 सितम्बर)
- भोजपुरी अभिनेता रवि किशन के नौकरानी के पंद्रहवीं मंजिल से गिर के मौत. पुलिस जाँच करत बिया कि आत्महत्या रहे कि हादसा. रूबी पिछला दू महीना से उनुका घर में काम करत रहे. मौत के समय रविकिशन बाहर रहले. घर में उनुकर पत्नी रहली. कहल जात बा कि कवनो कारण से रुबी बाथरुम के खिड़की से कूद गइल.
- तिसरका एकदिना में इंगलैण्ड का सोझा २३५ रन के निशान.
- लखीमपुर खीरी में मराइल वकीलन के परिजन के पाँच पाँच लाख मुआवजा.
- गृहमंत्री कहले सगरी हमला रोकल मुश्किल काम. हर हमला के सुराग खोज निकाललो संभव नइखे.
- दिल्ली विस्फोट के कवनो सुराग अबही ले ना मिलल.
- सरकार विपक्ष पर संसद के समय खराब करे के आरोप लगवलसि.
- बरखा से बेहाल हो गइल दिल्ली. बम विस्फोट आ भूकंप का बाद तिसरका आफत.


text:
जब गुजरात के मुसलमान भाजपा के वोट दे सकेलें त बाकीओ देश के मुसलमान काहे ना
आजु दिल्ली में भाजपा के चुनाव अभियान समिति के बइठका में भाजपा के सगरी नेता मौजूद रहलें. एहमें अध्यक्ष राजनाथ सिहं, पुरनिया नेता लालकृष्ण आडवाणी. लोकसभा में नेता विपक्ष सुषमा स्वराज आ राज्यसभा में नेता विपक्ष अरुण जेटली समेत सगरी बड़का नेता मौजूद रहलें. बइठक के अध्यक्षता गुजरात के मुख्यमंत्री नरेन्द्र मोदी कइलन. बइठक में मोदी के कहना रहल कि जब गुजरात के एक चउथाई मुसलमान भाजपा के वोट दे सकेलें त बाकीओ देश में मुसलमानन के वोट भाजपा के मिल सकेला. जरूरत बा एह ला सक्रिय कोशिश करे के आ समाज के हर वर्ग के सहयोग लिहला के जरुरत बा. नरेन्द्र मोदी कहलन कि देश में कांग्रेस विरोधी लहर बहत बा आ अइसना में भाजपा के चाहीं कि अपना जनाधार के बढ़ावे में कमर कस के लाग जाव. हर बूथ ले एह तरह के कोशिश होखे के चाहीं.
भाजपा प्रवक्ता प्रकाश जावडेकर बतावत बाड़ें कि बइठक में अपना उद्घाटन भाषण में पार्टी अध्यक्ष राजनाथ सिंह दावा कइलन कि अगिला लोकसभा चुनाव में भाजपा अकेले अपना बल पर बहुमत लायक जरूरी 272 सीट जीत ले आई.


text:
मुलायम बतावसु कि पीछला 18 महीनो मे अतिपिछडन ला का का कइलन
लखनऊ 24 अक्टूबर (वार्ता) भाजपा.अतिपिछड़ा सतरह गो जातियन के न्याय दिआवे का नाम पर निकालल जात सपा के रथयात्रा के राजनीतिक ड्रामा करार देत पुछले बिया कि सपा अध्यक्ष मुलायम सिंह यादव बतावसु कि पिछला 18 महीना मे अतिपिछडन ला का का कइलन.
भाजपा कहलसि कि मुलायम सिंह यादव एह सतरह जातियन ला घडियाली आंसू बहावत बाड़न. अगर उनका एह जातियन ला कुछ करे के रहल त सपा सरकार अपना अठारह महीना में एह लोग के सामाजिक न्याय काहे ना दिअवलसि?
भाजपा के प्रदेश प्रवक्ता विजय बहादुर पाठक कहलन कि अगर सचहू एह जातियन के न्याय दिआवे के बा त सपा सरकार सामाजिक न्याय समिति के रिपोर्ट लागू कर देव. एह समिति के राजनाथ सिंह के मुख्यमंत्री रहते बनावल गइळ रहे.
पाठक कहलन कि सपा सच्चर कमेटी आ रंगनाथ मिश्र आयोग के सिफारिशन के चरचा त करेले बाकिर अतिपिछडन ला लाभदायक सामाजिक न्याय समिति के संस्तुति लागू कइल त दूर ओकर नाम तक ना लेव.
अब सपा सरकार आपन नाकामी छिपावे ला आरक्षण.आरक्षण के खेल खेलत बिया बाकिर एहसे ओकरा कुछ फायदा नइखे मिले वाला. हर मोदरचा पर असफल सरकार के एह बात के खामियाजा लोकसभा चुनाव मे भुगतही के पड़ी.


text:
उत्तर प्रदेश के खबर
(बियफे, 1 दिसंबर)
- इलाहाबाद उच्च न्यायालय फैसला दिहले बा कि स्थानीय निकायन के कार्यकाल ओकरा अध्यक्ष के शपथ दिअवला का दिन से गिनल जाई. एह बारे में एगो याचिका में कहल गइल रहे कि कार्यकाल पहिला बईठक का दिन से गिनल जाव. अदालत ओह याचिका के खारिज कर दिहलसि.
- राज्य सरकार सगरी विश्वविद्यालयन के निर्देश दिहले बिया कि बीएड के पहिले के सत्र के प्रायोगिक परीक्षा दस दिसम्बर ले हर हाल में पूरा करा लिहल जाव आ पन्द्रह तारीख ले परिणाम निकाल दिहल जाव.
- जौनपुर जिला में मढ़ी गाँव के एगो औरत अपना दस महीना का बेटा का साथे बीरीबारी गाँव का नियरा रेलगाड़ी का सोझा कूद के जान दिहलसि.
- बसपा आजु के भारत बंद के समर्थन करे के एलान करत कहले बिया कि खुदरा व्यापार में विदेशी निवेश से छोटका व्यापारी, किसान, आम आदमी सभे के नुकसान झेले के पड़ी. सपा आ भाजपो एह बंद के समर्थन कइले बावे लोग.
- प्रदेश के विज्ञान आ प्रोद्योगिकी मंत्री अब्दुल मन्नान का खिलाफ जाँच खातिर लोकायुक्त विशेष टीम बनवले बाड़े. खेल मंत्री अयोध्या प्रसाद पाल आ पर्यटन मंत्री विनोद सिंह के नोटिस जारी कर के भठियरपन के आरोप पर जबाब माँगल गइल बा. लोकायुक्त का चलते अबले राजेश त्रिपाठी, रंगनाथ मिश्रा, अवधपाल सिंह यादव आ बादशाह सिंह के मंत्री पद से हटावल जा चुकल बा. रतन लाल अहिरवार के हटावे के संस्तुति लोकपाल कइले बाड़न.
- दू बेर गाजीपुर के सांसद रहल जैनुल बशर के निधन बनारस के एगो अस्पताल में मंगल का दिने हो गइल जवना काबाद काल्हु मउ पारा में उनुकर अंतिम संस्कार कर दिहल गइल.


text:
एगो राजा हलन । उनका सात गो रानी हलन बाकि कोई रानी से उनका एको बाल-बच्चा न हल । एक दिन राजा अप्पन फुलवाड़ी दने मैदान गेलन आउ घूमल आवइत हलन तो एगो कहारिन के मुँह से सुनलन कि आज बँझवा पर नजर परल हे, खाय ला मिलऽ हे कि तो नऽ । राजा कहलन कि हम अइसन हो गेली हे कि कहारिन भी कहऽ हे कि हमरा देखे से खा ही ला न मिलत । ऊ मर-मैदान होके घरे अयलन आउ सब बात रानी से कहलन । ओही दिन एगो फकीर भीख माँगे आयल । राजा अप्पन आरतबस फकीर से कहलन कि हमरा बंस न हे, महराज, तू कुछ उपाय बतावऽ कि हमरा बंस चले । फकीर तीन बार राजा से पूछलन कि हम जे कहबवऽ से तू करबऽ नऽ ? राजा तीनो बार "हाँ - हाँ" करइत गेलन । तब फकीर कहलक कि "ए राजा, तू अप्पन बगीचा में जा आउ सात आम के घउद खोजऽ । मिल जाय तो ओकरा बायाँ हाथ से तोड़े ला मारऽ आउ दहिना हाथ से लोक लऽ । ओकरा आन के सातो रानी के एकह गो आम खिया दऽ । तोर मनसा पूरा होतवऽ ।" राजा ओइसहीं कैलन आउ आम लाके सातो रानी के बाँट देलन । छवो रानी तो खा गेलन बाकि छोटकी रानी के आम देवताघर के कोठी पर रख देल गेल । से ऊ आम नेउर खा गेल । ओकर आँठी ओहिजे रह गेल । जब छोटकी रानी खाय-पानी बना के अप्पन आम खोजे लगलन तो ओकरा आँठी मिलल । ऊ अँठिये के धो-धा के खा गेलन । नौ महीना के बाद छवो रानी के एकह गो बेटा जलम लेलक आउ छोटकी रानी एगो नेउर के जलम देलक । ऊ अप्पन किस्मत के दोस देलक आउ नेउरिये के बड़ी परेम से पाले-पोसे लगल ।
********* Entry Incomplete **********


text:
सपा के कचरा भाजपा का घर में
नयी दिल्ली 12 मार्च. सपा गोल के नेता रहल नरेश अग्रवाल आजु भाजपा में शामिल हो गइलन.
नरेश अग्रवाल भाजपा मुख्यालय में आ के पार्टी के सीनियर नेता आ रेल मंत्री पीयूष गोयल का मौजूदगी में गोल के सदस्य बनलन. एह मौका पर उनुकर कहना रहल कि बिना कवनो राष्ट्रीय पार्टी में रहले सही तरीका से देश सेवा ना कइल जा सके, एही से ऊ भाजपा में शामिल होखत बाड़न. कहलन कि ऊ प्रधानमंत्री नरेन्द्र मोदी आ उत्तर प्रदेश के मुख्यमंत्री योगी आदित्यनाथ से बहुते प्रभावित बाड़न.
नरेश अग्रवाल के राज्यसभा सांसद वाला कार्यकाल अप्रेल में पूरा हो रहल बा आ संख्या बल का कमी का चलते सपा एके जने के राज्यसभा भेज सकत रहे आ एह ला जया बच्चन के चिकच दे दिहलसि. एह चलते खासा नाराज नरेश अग्रवाल भाजपा में शामिल हो गइलन आ भाजपा उनुका के शामिलो करा लिहलसि. खबर पसरता भाजपा के आम कार्यकर्ता आपन विरोध सोशल मीडिया पर दर्ज करावे लगलन. कुछ देर ले त अच्छा अच्छा आ पोढ़ो लोग एह हवा में बह चलल बाकिर थोड़िके देर बाद लोग सम्हरियो गइल आ एह राजनीतिक मजबूरी भा कौशल पर सवाल उठावल बन्द कर दीहल.
बाकिर चोर चोरी से जाई त जाई तुम्बाफेरी के आदत ना छोड़ सके. भाजपा मे शामिल होखला का बाद आदत से मजबूर नरेश अग्रवाल अपना बयान में जया बच्चन ला कुछ आपत्तिजनक बोल दिहलन आ भाजपा के ओकरा पर आपन सफाई देबे के पड़ गइल. एही पर एगो टिप्पणी इहो आइल कि सड़क के कचरा घर में ले के आएब त ओकर प्रोसेसिंग त करहीं के पड़ी आ एहमें समय लागेला. दोसरे संस्कारितो होखे में समय लागी. आइल बाड़न त जय श्रीराम कहबे करीहें. वृन्दावन में रहे के बा त राधे राधे कहहीं के होखी.
एह खबर से जुड़ल त ना बाकिर सामयिक खबर इहो रहल कि वाराणसी में पीएम मौदी आजु कचरा महोत्सव में शामिल भइल रहलन.
The Kachra Mahotsav in Varanasi is a wonderful initiative. This will give strength to the Swachh Bharat Mission. Here are some pictures. pic.twitter.com/dr3DQAsDHf
— Narendra Modi (@narendramodi) March 12, 2018
Apologies, I was reactive on #NareshAgarwal My emotions took over my brain and I fail to understand @AmitShah's brilliant mind
— #GauravPradhan 🇮🇳 (@DrGPradhan) March 12, 2018
#NareshAgarwal has joined BJP. He is welcome. But his remarks about Jaya Bachchan are inappropriate and unacceptable: Sushma Swaraj #MisogynistNaresh pic.twitter.com/BkcxXQSeAv
— News18 (@CNNnews18) March 12, 2018


text:
अपना स्थापना के पैंतीस साल पूरा कइल बिहार भोजपुरी अकादमी आ भोजपुरी खातिर आन्दोलनरत भाईजी भोजपुरिया बी॰एन॰ तिवारी के संस्था भोजपुरी विकास मंच मिल के अगिला २१ जुलाई का दिने पटना में एगो अंतर्राष्ट्रीय भोजपुरी महोत्सव मनावे जा रहल बा. एह महोत्सव में मारीशस, सिंगापुर, मस्कट, ओमान, नेपाल, आस्ट्रेलिया, अमेरिका समेत अनेके देश के लोग सहभागिता करी. अकादमी से मिलल सूचना में बतावल गइल बा कि महोत्सव के उद्घाटन बिहार के राज्यपाल डा॰ डी॰वाई॰ पाटिल करीहें आ सांस्कृतिक कार्यक्रम में मालिनी अवस्थी आ भरत शर्मा व्यास समेत अनेके लोक कलाकार आपन कार्यक्रम परोसीहें. कार्यक्रम २१ जुलाई २०१३ अतवार का साँझ चार बजे से पटना के वीरचंद पटेल पथ पर स्थित रविन्द्र भवन के सभागार में शुरू होखी.अकादमी भरोसा जतवले बिया कि एह आयोजन में बिहार के मुख्यमंत्री नीतीश कुमार समेत अनेके मंत्री आ बड़हन संख्या में भोजपुरिया लोग आपन मौजूदगी दर्ज कराई. आपहू सभे से अकादमी निहोरा कइले बिया कि एह आयोजन में बढ़ चढ़ के हिस्सा लीं.
Home Bhojpuri Film Industry News भोजपुरी मूवी मसाला पटना में अंतर्राष्ट्रीय भोजपुरी महोत्सव


text:
खैरा बकुला
खैरा अंजन भा खैरा बकुला भा खाली खैरा(अंगरेजी: Grey heron) (Ardea cinerea) चिरइन के बकुला परिवार के सदस्य हवे। हिंदी में एकरा के नारी आ सैन भी कहल जाला।[2] आम बोलचाल के भासा में बकुला कहि के भी काम चल जाला हालाँकि, बकुला कई ठे प्रजाति के चिरई सभ के कहल जाला आ ई असल में कौनों प्रजाति के नाँव ना हवे बलुक चिरइन के परिवार हवे जवना में कुल साठ गो से ढेर प्रजाति बाड़ी।
खैरा एगो लमहर टाँग वाली आ लमछर आकार वाली पनिहा शिकारी चिरई हवे। ई बकुला परिवार, आर्डेडाई, के सदस्य चिरई के प्रजाति लगभग पूरा शीतोष्ण कटिबंधी यूरोप आ एशिया में आ अफिरका के कुछ हिस्सा में पावल जाले। आमतौर पर ई चिरई अपने पूरा इलाका में साल भर निवास करे वाली हवे बाकी ढेर उत्तर के ओर वाला इलाका में से ई जाड़ा के दिन में दक्खिन ओर प्रवास करे चलि आवेलीं। नमभूमि के निवासी ई चिरई अक्सर झील, ताल, तालाब, पोखरा गड़ही आ नद्दी-नाला आ दलदली भूमि के आसपास देखाई पड़े ले। एकर भोजन मुख्य रूप से पनिहा जीव जंतु होलें जिनके शिकार ई पानी में एक जगह स्थिर खड़ा हो के लगे अइला पर चोंच मार के भी करे ले आ किनारे पर खड़ा होके लगे के छिछला पानी में लपक के भी पकड़े ले।
खड़ा होखला पर लगभग एक मीटर के ऊँचाई वाली ई चिरई सभ के सयान सदस्य के वजन लगभग 1 से 2 किग्रा (2.2 से 4.4 पाउंड) होला। इनहन के मूँड़ी आ गर्दन सफेद रंग के होला आ गर्दन पर एगो करिया पट्टी नियर आँख के ऊपर से मूँड़ के पाछे से गर्दन की ओर होला। गर्दन के निचला हिस्सा में एगो पातर पट्टी होले। शरीर आ पाँख के रंग मटियाहूँ (gray) रंग के होला आ शरीर के निचला, पेट के ओर के हिस्सा हल्का मटियाहूँ लिहले उज्जर रंग के होला। पाँख के ऊपर करिया पट्टी भी होला। तेज नोक वाली चोंच गुलाबी आभा लिहले पियर रंग के होला।
ई चिरई अपना कॉलोनी बना के एक साथे बच्चा देली कुल। बच्चा पैदा करे के समय बसन्त के होला जब ई ऊँच फेड़ सभ पर "बकुलाहट" में घोंसला बना के अंडा देवे लीं। एक बेर में तीन से पांच गो अंडा देलिन। अंडा के नर आ मादा दुनो मिल के करीब 25 दिन ले सेवे लीं, बच्चा निकलला पर चारा चुगावे के काम भी दुनो परानी करे लीं।
इहो देखल जाय[संपादन]
संदर्भ[संपादन]
- ↑ बर्डलाइफ इंटरनेशनल (2012). "Ardea cinerea". IUCN Red List of Threatened Species. Version 2013.2. International Union for Conservation of Nature. पहुँचतिथी 22 जनवरी 2016.
- ↑ चिरई सभ के नाँव


text:
जादेतर बोले में काम आवेवाला मगही के अब बड़ा पैमाना पर लिखे में काम आवे पर ओकर बोली-भिन्नता के बीच एकरूपता के खोज आउ ओकर आधार निश्चित करे के जरूरत हे कि न हे ? अबहिये करे के हे कि बाद में ? छेत्र-विसेस के लेखक अइसन करे तऽ अपन बोली से दूर न जा पड़त ? न कइल जाय तऽ एक्के पुस्तक या पत्रिका में 'भाँत-भाँत के बोली' की ठीक हे ? खासकर अकादमी परकासन, पाठ्यपुस्तक आदि में एक वर्तनी के जरूरत मानल जाय कि नञ ? अबहिये वर्तनी ठीक न करे से छप्पल साहित्य के अम्बार आगे ओकर राह बन्द न कर देत ? अलग-अलग जगह बोलल जा रहल मगही में छेत्रीय भिन्नता रहवे करत तऽ लिखल रूप में एकरूपता लावे के जरूरत आउ औचित्य की हे ? एकरूपता लावल जाय तऽ पूरा कि केन्द्रीकरन के तरफ एगो झुकाव भर ? एकरूपता के आधार की होत ? छेत्र-विसेस के बोली, कि अलग-अलग परयोग में से चुनल विकसित शैली ? छेत्र-विसेस के बोली के मानक मगही मानल जाय तऽ कउन छेत्र के ? ओकरे मानल जाय तऽ काहे ? कोय अलगे शैली विकसित कइल जाय तऽ चुनाव के आधार की रहे ? हिन्दी के अभ्यस्त लिखताहर मगही लिखे में ओकर बोली वाला रूप से अलग जे हिन्दीनुमा मगही गढ़ रहल हे ओही की मगही के नियति हे ? ई नियति से बचे में मगही आधुनिकता-बोधे से तो कटल नञ रह जात ?
शहरी हिन्दी-साहित्यकार मगही लेखन में गाँव के छठ मगही मुहावरा तक पहुँचतन कि नया बोध के वाहक बने ला मगही बोली से अलगे एगो साहित्यिक मगही विकसित होत ?
मगही में संस्कृत के तत्सम सबद के कउन रूप में लेल जाय ? हिन्दी में चल रहल सबद जे मगही में न चल रहल हे ओकरा बदल-बिगाड़ के लेल जाय कि मूल रूप में ? मगही बोली में पहिले से न चल रहल संयुक्ताच्छर, जइसे प्र, श्र, क्ष आदि आउ अच्छर, जइसे श, ष आदि के अब अपना लेल जाय कि नञ अपनावल जाय ? मगही में बिगड़ल रूप में चल रहल सबद ओही रूप में लेल जाय कि सुधरल साहित्यिक रूप में, जइसे रात, रतवा, रतिया आदि ? संस्कृत-हिन्दी के अलावे भासा, जइसे उर्दू, फारसी, अंग्रेजी आदि सबद के कउन रूप लेल जाय, जइसे इस्टीसन, टीसन; इस्कूल, स्कूल आदि ? क्रिया के अलग-अलग रूप में एक्के रूप रक्खल जाय कि सभ्भे ? जइसे, गेलन, गेलथिन, गेलखिन, गेलखुन - ई सभ्भे रूप चले कि एक्के रूप ? एक, तऽ कउन रूप आउ काहे ? जा हे, जा हइ, जा हय; ला, लगी, लेल में से सभ्भे कि एक्के रूप रहे ? एक, तऽ कउन आउ काहे ? जे सबद के अन्त में जोर देल जा हे ओकरा ला भिखारी चिन्ह 'ऽ' देल जाय, कि अ जोड़ देल जाय, कि मूल सबदे छोड़ देल जाय ? जइसे, करऽ , करअ, कि कर ? मगही के अप्पन अलगे लिपि, कैथी इया महाजनी मानल जात कि नागरी लिपि सगरो मानल, सगरो परचलित रहत ?
["मगही", मगध संघ के तिमाही पत्रिका, सम्पादक - हरिश्चन्द्र प्रियदर्शी, बरीस १, अंक १, जनवरी-मार्च १९८६; पृ॰ ७६-७७]
[सम्पादक महोदय "मंच" शीर्षक के अन्तर्गत लेखक आउ पाठक के सामने अप्पन-अप्पन विचार प्रस्तुत करे लगी तीन मुद्दा में से ई पहिला मुख्य मुद्दा उठइलका हल । अन्तरजाल पर के लेखक आउ पाठक सब से भी निवेदन हइ कि मगही के मानक रूप आउ वर्तनी सम्बन्धी ई सब सवाल पर अप्पन-अप्पन विचार प्रस्तुत करथिन । --- नारायण प्रसाद]


text:
लेखकवृंद
- अभय कृष्ण त्रिपाठी "विष्णु"
- अमरकांत
- अरुण शीतांश
- आचार्य महेन्द्र शास्त्री
- आर. डी. एन. श्रीवास्तव
- आसिफ रोहतासवी
- इंजीनियर राजेश्वर
- कन्हैया प्रसाद तिवारी
- कन्हैया सिंह 'सदय'
- कमला प्रसाद मिश्र ‘विप्र’
- कुबेरनाथ मिश्र 'विचित्र'
- कुलदीप नारायण ‘झड़प’
- कैलाश गौतम
- गंगा प्रसाद 'अरूण'
- गंगाशरण शर्मा
- गायत्री सहाय
- गोरख पाण्डेय
- चंद्रशेखर मिश्र
- चन्द्रभूषण पाण्डेय
- चन्द्रशेखर प्रसाद ‘परवाना’
- जगदीश खेतान
- जनकदेव जनक
- जनकवि भोला
- जयशंकर प्रसाद द्विवेदी
- जितराम पाठक
- जौहर शफियाबादी
- डा उमेशजी ओझा
- डा. गोरख प्रसाद मस्ताना
- डा. डी.टी. राव "बेकाम"
- डा. बच्चन पाठक 'सलिल'
- डा. रीता सिन्हा
- डा0 शत्रुधन पाण्डेय
- डाॅ. राजेन्द्र प्रसाद सिंह
- डॅा० जयकान्त सिंह 'जय'
- डॉ अशोक द्विवेदी
- डॉ ओम प्रकाश सिंह
- डॉ जनार्दन सिंह
- डॉ. रामरक्षा मिश्र विमल
- डॉ.कमल किशोर सिंह
- तेग अली-तेग
- दिलीप कुमार
- दिलीप कुमार पाण्डेय
- दूधनाथ उपाध्याय
- देवेन्द्र आर्य
- धरीक्षण मिश्र
- नन्दकुमार त्रिपाठी
- नर्वदेश्वर पाण्डेय देहाती
- परिचय दास
- पाण्डेय कपिल
- प्रभाकर पांडेय
- प्रभुनाथ उपाध्याय
- प्रभुनाथ मिश्र
- प्रभुनाथ सिंह
- प्रशान्त पाण्डेय
- प्रसिद्ध नारायण सिंह
- प्रो. हरिकिशोर पाण्डेय
- बाबू रघुबीर नारायण
- बिसराम
- बेढब बनारसी
- बेबाक जौनपुरी
- भगवती प्रसाद द्विवेदी
- भिखारी ठाकुर
- भोला प्रसाद ‘आग्नेय’
- भोलानाथ 'भावुक'
- भोलानाथ गहमरी
- मनोरंजन प्रसाद सिंह
- महेन्द्र मिश्र
- मास्टर अजीज
- मुकुन्द मणि मिश्रा
- मृत्युंजय अश्रुज
- मोती बी.ए.
- रसिक बिहारी ओझा 'निर्भीक'
- राजीव उपाध्याय
- राधामोहन चौबे 'अंजन'
- राम जियावन दास 'बावला'
- रामदरश मिश्र
- रामनारायण उपाध्याय
- रामविचार पाण्डेय
- रामेश्वर सिंह 'कश्यप'
- राहुल सांकृत्यायन
- लाल बिहारी गुप्ता 'लाल'
- विवेकी राय
- विश्वनाथ प्रसाद 'शैदा'
- शशि प्रेमदेव
- सत्यनारायण मिश्र ‘सत्तन'
- सुरेश कांटक
- सौरभ पाण्डेय
- हीरा ठाकुर
- हीरा डोम
चइता कहीं भा चइतावर - अशोक कुशवाहा
चइत के महिना हमनी भोजपुरिया सामाज के साल के पहिलका महिना मानल गइल बा अउरी चइत महिना में गावे वाला चइता/चइतावर भोजपुरिया सामज में कुछ ख़ास महातम राखेला। चइत महिना में गावला के कारण ही ई लोक गायन के नाम चइता भा चइतावर नामाकरण कइल गइल बा। चइत महिना के शुरू होखे से ले के रामनवमी तक अउरी कहीं-कहीं पूर्णमासी तक चइता गावल जाला। चइता के गायन में रामायण के अलगा-अलगा प्रसंग के ले के गावल जाला। चइता में मानव-जीवन के अनुराग के चित्रण अउरी परेम के परदरसन सुने के मिलेला। चइता में मौसम के रंग अउरी प्राकृतिक के प्रसंग के बर्णन बहुते बढ़िया से सुनेके मिलेला।
भोजपुरी समाज में समय के गति के साथे-साथे लोग के फुर्सत आ आनंद लेवे के तरीका में आइल बदलाव भोजपुरी लोकगीतन के समुन्दर बना देहले बा। भोजपुरी संस्कृति में गीतन के ई अनोखा धरोहर में समय स्वतन्त्रता आ समय से बान्हल दुनु तरह के गीतन के रचना कइल गइल बा। समय स्वतन्त्र रहल गीतन में भजनकीर्तन, झूमर सहित के कुछ गीतन के लेहल जाला बाकी समूचा गीत खास समय, खास महिना, खास रितु, खास उत्सव, खास अनुष्ठान चाहे कौनो खास आवसर पर ही गावे के प्रचलन बा। चइता चाहे कहीं चइतावर समय से बान्हल मौसमी गीत ह।
समय से बान्हल गीतन के कुसमय पर ना गावे के हिदायत भी देहेल गइल बा। एक मौसम के गीत दोसर मौसम में अकरावन लागेला। भोजपुरी जनश्रुति के मान्यता बा की अइसन समय से बान्हल मौसमी गीत कुसमय गावला पर अनिष्ट होखे के आशंका होखेला। जनश्रुति के लोकगाथा के अनुसार सावन के महिना में एगो गाय कही एगो ईनार में गिर गइल रहे। सावन भादों बरसात के महिना होखेला एही से गाय के आशा रहे की दू चार दिन में बारखा बरस बे करी अउरी ईनार में पानी भरबे करी धीरे धीरे पानी के सतह ऊपर उठी अउरी हम ईनार से बाहर निकल जाएम। एतने में कोई जन सावन के महिना में चइतावर गा देहले। चइतावर के धुन सुनि के गाय के हिम्मत टूट गइल काहे की चइत से सावन आवे में चार महिना लागेला अउरी गाय हादास से मर गइल। ओही से कहल गइल बा
"सांझ पराती भोर के सांझा, लात खाए के इहे धंधा"
अर्थात साँझ के पराती आ भोर में साँझा ना गावे के चाहि।
कबो समय रहे की गाँव में रात-रात भर चइता के धुन सुनाई देवे
"आ गइल हो देख चइत महिनवा,
महुवा बिने हम जईब हो रामा,
आमवा के लागेला टिकोरवा,
आ गइल हो देख चइत महिनवा"
चइत महिना के शुरू होते चइता के गायन भी शुरू होला। गाँव-देहात में चइत महिना नाय साल के साथे-साथे गर्मी के शुरुवात होखेला गर्मी में सभ कोई गाँव के चौक-चौराहा पर बुढूवा पुरनिया लोग रात-रात भर चइता गा के बितावत रहे लोग अब उ समय ना रह गइल। अब त हमनी के भोजपुरिया संस्कृति धीरे-धीरे भुलात जाता अउरी चइता त अब बस इन्टरनेट, कौनो भोजपुरी सांस्कृतिक कार्यक्रम या रेडियो पर ही सुने के मिलेला।
चइता गीत के मूल रूप से दू गो लय होखेला। आई कुछ चइता के बोल देखल जाव:-
‘बितले फगुनवा आहो चइता आएल हो चइता आएल हो रामा
देश गेल बलमुआ सेहो नहीं आवले हो रामा देश गेल बलमुआ
चइत मासे चुनरी रङाइद बलमु हो जइबो नइहरवा
चुनरी रङाइद चोलिया सिआइदऽ
अँचरा में घुँघुर लगाइदऽ बलमु हो जइबो नइहरवा। चइत मासे॥
पहिले सुमिरो सुरसती मतवा हे रामा, एही ठईया।
आजू चइता हम गाईब हे रामा, एही ठईया॥’
------------------------------
नाम : अशोक कुशवाहा
पता : गा.बि. स. भिस्वा - ३ पर्सा (नेपाल )
भोजपुरी अध्यन तथा अनुसंधान केन्द्र पर्सा जिल्ला के सह-संयोजक
दूरभाष नम्बर : +९७७ ९८४५३०५२६४
अंक - 76 (19 अप्रैल 2016)
सदस्यता लें टिप्पणियाँ भेजें (Atom)
ट्वीट
परसिध पोस्ट
-
भोजपुरी साहित्य के विकास के क्रम में एक से बढि के एक संतन के जोगदान बा। ओही परम्परा आगे बढावले बानी भीखा साहब जी। इंहा कऽ भोजपुरी कऽ कबी...
-
पगे पग ठोकर समय के नचवना कइसन जिनगी सटत रोज पेवना॥ घुमल अस चकरी पलिहर जोताइल नमियो ना खेते बीया बोआइल उमेदे से अंखुवा , फोरी न भुंइयाँ इह...
-
(सब लड़िका क्लास के एगो कोना में बिटोराइल बा, दुगो बेंच गिरल बा चिरकुटवा ओहिमें दबाके माई-माई चिचियाता, लबेदा सुथनी एकदोसरा के झोंटा नवा के...
-
चिथरा पहिर घुसरि पुअरा में देखत सुघर सोनहुल सपना ऊसर बंजर परती धरती सींचि-सींचि लोहू से अपना हम दुनिया के सरग बनवलीं नंदन वन अइसन चमक...
-
केहू आज दिल से भुलाई त कइसे हिया से कहीं दूर जाई त कइसे। कजरवा से चाहे लिखे प्रेम पोथी कि लोरवा से पाती लिखाई त कइसे। बड़ी सांकरी प्रेम के ...
-
" बाउजी, बाउजी....तनी ऊपर देखेम...उम्म्म्म्म... ना..लइटवा के अंजोरा तनी खड़ियाs जाईं..." बाउजी धीरे धीरे खटिया से उठेके कोसिस कई...
-
रोवाँ झारेला जब जब चुनाव आवैला तरवा चाटैं धीरे धीरे सुहरावैला हार जीत से कउनो मतलब नाहीं राखै जेतना भी लह जाला ठाट से लहावैला गाँव से सिवा...
-
अंक - 76 (19 अप्रैल 2016) चइता विशेषांक कऽ रचना सूची संपादकीय चइता नाही बसे अब गाँव में लेख चइता चित्त से जोड़ेला - केशव मोहन पाण्डेय...
-
कलयुग कऽ रंग चाहे घर होखे चाहे गाँव होखे, चिहे जिला देश विदेश होखे, हर जघे एके बाजा बजावत बा, कलयुग आपन रंग देखावत बा। धन खाति...
-
सूनि लऽ हे भाई! आ गइलबा कमरतोङ महंगाई॥ अब दाँत के नीचे ना पहुँची, सब्जी, चीनी अउरी दाल। अमीर, गरीब दूनो भाई के, हो गइल बाटे दशा बेहा...


text:
आ आपा पंजाब के सगरी सीट से लोकसभा चुनाव लडी
जालंधर .10 जनवरी (वार्ता) आम आदमी पार्टी एलान कइले बिया कि उ पंजाब के सगरी तेरह लोकसभा सीट से चुनाव लड़ी. आ आपा के राष्ट्रीय संयोजक संजय सिंह बतवले कि आ आपा अकेले चुनाव लड़ी आ ओकर मकसद रही कि अकाली भाजपा गठबंधन आ कांग्रेस दुनू के सफाया कर दे.
संजय सिंह मुख्यमंत्री प्रकाश सिंह बादल सरकार के चेतवले कि अगर उ अपना हरकतन से बाज ना आइल त पंजाब में जन आंदोलन खडा कइल जाई. राजस्व मंत्री बिक्रमजीत मजीठिया के खिलाफ लागल आरोपन के जाँच उच्च न्यायालय भा उच्चतम न्यायालय के मौजूदा जज से करावे के माँग कइलन संजय सिंह.


text:
बलिया :- माध्यमिक शिक्षा विभाग उत्तर प्रदेश द्वारा आयोजित इंटरमीडिएट व हाईस्कूल परीक्षा का रिजल्ट घोषित हुआ। बलिया के इंटरमीडिएट में श्री मुरली मनोहर टाउन इंटर कालेज से रितिक सिंह पुत्र धर्मनाथ सिंह(अध्यापक) हल्दी, 89.8% लेकर जिले के टॉपर बने। निधि सिंह 89.2% तिलेश्वरी देवी इंटर कालेज गौर पतोई बलिया, पिंकी शर्मा 89.2% तिलेश्वरी देवी इंटर कालेज गौर पतोई बलिया, आदर्श कुमार 88.6% महर्षि बाल विद्या मंदिर काजीपुरा बलिया, विशाल प्रकाश 88.6%महर्षि बाल विद्या मंदिर काजीपुरा बलिया।हाईस्कूल में महर्षि बाल विद्या मंदिर काजीपुरा बलिया के अमित कुमार पाल 92.83% लेकर जिले के टॉपर बने, समीक्षा सिंह 92.33% पंडित श्रीनिवास इंटर कालेज पांडेयपुर नगरा बलिया, बलबीर कुमार यादव 92.16.% दिव्या इंटर कालेज श्रीपालपुर बलिया के रही।बलिया से संदीप सिंह
Related Articles
बलिया पुलिस ने 15000 का ईनामी बदमास गिरफ्तार किया
May 22, 2018
जनपद बलिया में प्रांतीय कार्यकारिणी के आह्वान पर दिनांक 21-05-18 से 23-05-18 तक जिला मुख्यालय पर होने वाले अनिश्चित कालीन धरने के संबंध में।
May 22, 2018
जनपद बल्लिया में प्रांतीय कार्यकारिणी के आह्वान पर दिनांक 21-05-18 से 23-05-18 तक जिला मुख्यालय पर होने वाले अनिश्चित कालीन धरने के संबंध में।
May 22, 2018


text:
आजु जब पूरा देश क्रिकेट का बुखार में तवाइल बा तबो रविकिशन अपना काम में लागल बाड़न. हिंदी, भोजपुरी समेत देश के करीब हर भाषा में काम करे वाला रविकिशन के बनत फिल्मन के गिनिती पचास के पार हो गइल बा. क्रिकेट मैच का दिनन में फिल्मी दुनिया सुस्ताये लागेले. कवनो नया फिलिम रिलीज ना होखे. रविकिशन के कहना बा कि क्रिकेट के पसन्द कइल दोसर बात ह आ ओकरा पाछा पगलाइल दोसर बात. मैच जीते आ हारे वाली टीम के भारत के हार भा जीत बतावलो से रविकिशन असहमत बाड़े आ कहेले कि एहमें देश के नाम ना जोड़े के चाहीं. ऊ भोजपुरिया दर्शकन से कहले कि मैचो देखीं सभे आ सिनेमो देखत रहीं.
(स्रोत – उदय भगत)


text:
कांग्रेस आ भाजपा के खिलाफ एकजुट होखे के गोहार लगवलसि भाकपा
पटना 25 अक्टूबर (वार्ता) भाकपा.का और से पटना में आयोजित जनाक्रोश रैली में राष्ट्रीय महासचिव एस सुधाकर रेड्डी कांग्रेस आ भाजपा के गरीब विरोधी बतावत दुनु का खिलाफ लोग के एकजुट होखे के गोहार लगवले. कहलन कि दुनु के नीतियन में कवनो अंतर नइखे.
भाकपा महासचिव कहलन कि केन्द्र के संप्रग सरकार का लगे गरीबन के देबे ला पइसा नइखे बाकिर बड़का बड़का उद्योगपतियन के तरह तरह से मदद दीहल जात बा.
कहलन कि कांग्रेस राज में देश में आर्थिक संकट आ गइल बा जवना चलते बेरोजगारी आ महंगाई से निपट नइखे पावत सरकार.


text:
– ओ. पी. सिंह
जे सुधरल बा ऊ त चुपाइल बा बाकिर जेकरा अपना मरजी का खिलाफ सुधरे के पड़ल बा ओकर पीड़ा उहे बता सकेला जे भोगत बा भा भोगले बा. नोटबन्दी के मार से जेकरा प कवनो असर ना पड़ल ओह फकीर के का मालूम कि ओकरा प का बीतत बा जेकरा आपन नोट अइसे पचावे के पड़ल कि ढकचे के ना पड़े. पेट फूलल जात बा बाकिर ढकार लीहल मना बा. आ आयकर में अइसन अइसन लोग भरल बा जे गुदगुदवले जात बा कि कवनो तरह से डकार निकल जाव आ ओकरा गन्ध से मालूम हो जाव कि का आ कतना पचा के बइठल बाड़ें. जब नोटबन्दी के एलान भइल त पहिला दिने सोनारन के बहार रहे. फेरू कुछ दिन ले बैंक कर्मचारियन के बहार के दिन आइल आ अब आयकर वालन के दिन आवत लागत बा. एकरा बाद सीबीआई वालन के दिन आई. कहे के माने कि सृष्टि में सभका ला इन्तजाम रहेला देर सबेर.
अतना दिन बात आजु नोटबन्दी याद पड़ल त ओकरा पीछे महाराष्ट्र के लोकल चुनाव नतीजा बा. एह देश में सिस्टम से अधिका सिस्टम के काट चलेला. तू डाढ़ डाढ़ हम पात पात. बस अबकी इहे पता ना चलल कि एह चोर सिपाही वाला खेल में बाजी केकरा हाथे लागल. कुछ त एहू चलते कि खेल अबहीं चालू बा आ पता ना कब ले चालू रही. नोटबन्दी का एलान का बाद जेकर करेजा जेतने फाटल ऊ मोदी के ओतने गरियवलसि आ गरियवले जात बा. पता ना ई कइसन तानाशाह ह जवना के अपना विरोधियन के इचिको परवाह नइखे. ना त पीएम के त बाते छोड़ दीं अइसन अइसन सीएम बाड़न कि अपना आलोचकन के मुँह बन्द करे में इचिको देरी ना करसु आ अपना के लोकतन्त्रिओ बतावत रहेलें. वइसे हमरा त इहो लागत बा कि एह देश में आन्दोलन चलावे के बेंवत नइखे रहि गइल केकरो में. देश शुक्रगुजार बा अन्ना हजारे के जिनका जनाआन्दोलन से अइसन जहर पैदा हो गइल कि अन्नो नीलकंठ बने के बेंवत ना जुटा पवलें. आ आन्दोलन का अभाव में जनमत जाने के सोर मेटा गइल.
नेतवन के घेरले चमचा उनुका के जानहीं ना द सँ कि जनता का चाहत बिया. भाड़ा के भोंपू आ दलाल पत्रकार एह लोगन के अस अन्हार में रखले रहलें कि एह लोग के सचाई के पतो ना चलल. जब से होश सम्हरले बानी तब से इयाद नइखे पड़त कि केन्द्र सरकार के कवनो अइसन फैसला आइल होखो जवना से देश के आदमी आदमी पर तुरते असर पड़ गइल होखो. आम आदमी के कम परेशानी ना भइल बाकि ऊ अपना के बस इहे सोच के तोस दे दिहलसि कि एह लाइन का बाद शायद अब फेरु कवनो लाइन में लगला के मजबूरी ना रहि जाई. आ बरीसन से देश के लूटत नेतवन के लागल कि जनता अपना परेशानी के बदला वोट में निकाल ली. अब लागत बा कि ओह लोग के आस हमेशा हमेशा ला टूट गइल. काहे कि नोटबन्दी का बाद जतना चुनाव आइल सभ में भाजपा आपन परचम लहरा देखवलसि. कुछ दिन ले त एकरा के पंचायत चुनाव का नाम प महटियावलो गइल कि लोकल चुनावन के मुद्दा कुछ दोसरे होला. आ जब राज्यन के चुनाव होखी तब जनता के मूड के असल थाह लागी.
मुम्बई आ महाराष्ट्र के अउरी नगरपालिकन के चुनाव में शिवसेना आ भाजपा के सीधा लड़ाई एक दोसरा से हो गइल त विरोधियन के लागल कि अब आइल बा ऊँट पहाड़ का नीचे. बाकि इहो आस पूरा ना हो सकल. ओहिजो भाजपा के कमल खिल गइल. आ हिन्दुत्व के समर्थकन के एह लड़ाई में विरोधिए खेते लाग गइलें. आ कुछ दिन में सुने देखे के मिल जाई कि अबीर कहाँ गिरल, पता जलल कि थरिए में. यूपी चुनाव के चार दौर बाकिए रहल जब महाराष्ट्र वाला रीजल्ट आ गइल. देखल जाव कि एह रीजल्ट के का असर पड़त बा राज्यन के बाकी चुनाव पर. हिन्दुत्व के सिपाहियन के ताकत अतना त होइए गइल बा कि अब अपने में दू दू हाथ क लेवे के मौका निकाल लेत बा. यूपी जइसन राज्य में एकहू टिकट दोसरा के दिहले बिना लड़ि लेवे के, रमजान जस बिजली दिवाली में माँगे के, कब्रिस्तान का साथे शमशान माँगे के हिम्मत आ जात बा.


text:
सड़क मार्ग सें पटना सें दिल्ली ११ घंटा में
पटना : दिल्ली सें पटना तक केरऽ १६ घंटा केरऽ रेल केरऽ सफर तय करी क॑ दिल्ली से पटना या पटना सें दिल्ली पहुँचै केरऽ अखनकऽ ढर्रा में जल्दिये बहुत बड़ऽ बदलाव आबै वाला छै । अब॑ सड़क मार्ग सें ई दूरी क॑ मात्र ११ घंटा में तय करै के तैयारी चली रहलऽ छै । नया दिल्ली, पुरानऽ दिल्ली आरू आनंद विहार रेलवे स्टेशन प॑ बिहार दन्न॑ जाय वाला ट्रेनऽ में ठसाठस भीड़ अक्सर अखबार आरू मीडिया के सुर्खी बनतें रहै छै । ई ट्रेनऽ में सवार होला के बाद भारी भीड़ के सामना करै ल॑ परै छै ।आरू काफी समय भी जाया करै ल॑ परै छै । जरा सोचऽ, अगर आपनें पास अपनऽ गाड़ी छै आरू आपन॑ के १६ सें २४ घंटा के सफर महज ११ घंटा में पूरा हो जाय, त॑ कैसनऽ रहतै ? दिल्ली सें पटना आबै आरू पटना सें दिल्ली जाय वाला के सुविधा लेली सरकारें कुछ एेसने करै ल॑ जाय… Read More


text:
भोजपुरी फिलिमन के सबले कम उमरिया नायक हउवें प्रदीप पाण्डेय ‘‘चिंटू’’. ‘दीवाना’ जइसन ब्लाकबस्टर फिल्म से शुरआत करे वाला चिंटू अबहीं अठारहे साल के बाड़े आ बी. कॉम सेकण्ड ईयर के छात्र हउवें. प्रदीप बतौर नायक अपना पिता आ भोजपुरी फिलिमन के सुपरहिट निर्देशक राजकुमार आर पाण्डेय के फिल्म ‘‘देवरा बड़ा सतावेला’’ में अभिनय कइले रहले. रवि किशन, पवन सिंह जइसन सुपरस्टारों का रहते हुए एह प्रदीप दर्शकन पर आपन छाप छोड़े में सफल रहले. आ तब ओकरा बाद ‘लहरिया लुटऽ ए राजा जी’, मैं नागिन तू नगिना, आ दुश्मनी, में अपना अभिनय से प्रदीप दर्शकन के पसंदीदा नायक बनत गइले.
प्रदीप पाण्डेय ‘‘चिंटू’’ फेर एक हाली परदा पर छाये खातिर तइयार बाड़े आ उनुकर दू गो फिलिम ‘‘पियबा बडा सतावेला’’ आ ‘‘ट्रक ड्राइवर’’ जल्दिये रिलीज होखे वाला बाड़ी सँ. आ एह दुनु फिलिमन में चिंटू के नायिका बनल बाड़ी काजल रघानी. प्रदीप अपना फिल्मी कैरियर से संतुष्ट बाड़े आ अबही बहुते कुछ अउर करे के तमन्ना पोसले बाड़े. प्रदीप पाण्डे अपना सफलता का पूरा श्रेय अपना पिता राजकुमार आर. पाण्डेय के देले.
(स्रोत – प्रशांत-निशांत)


text:
एगो राजा के सात गो रानि हलन । सातो रानी से एको बाल-बच्चा न हल । एक दिन एगो साधु राजा के बतौलक कि सात आमओला घउद के दहिना हाथे झबदा से मार के बायाँ हाथे लोक लीहँऽ । आन के सब रानी के एकह गो आम खाय ला दीहँऽ । राजा साधु के कहला मोताबिक कैलन आउ बड़की रानी के सातो आम देके कहलन कि सबहे एकह गो खा लीहँऽ । सबहे रानी एकह गो आम खा लेलन बाकि छोटकी काम में बझल हलन से न खा सकलन । एकर हिस्सा भी ओहनीये सब खाके आँठी कोठी पर रख देलन । जब छोटकी रानी अयलन तो पूछलन कि का तो राजा जी आम खाय लागी लवले हथ ? सबहे रानी कहलन कि उका तोर कोठी पर रखल हउ । जा के देखलन तो खाली आँठी रखल हे । बेचारी ओही आँठी के चाट-चूट के फेंक देलन । सबहे के गरभ न रहल आउ छोटकी के गरभ रह गेल । छोटकी रानी से सबे बड़की बड़ी डाह करऽ हलन । सब मिल के ओकरा से कुटिया-पीसिया करावऽ हलन । बेचारी दिनभर धान पसार के कउवा उड़ावइत रहऽ हलन से ओकर नाम 'कउवाहँकनी' हो गेल हल । 'कउवाहँकनी' रानी घरे सब सुक्खल धान ले आवऽ हल आउ कूटऽ हल । अइसहीं ओकर दिन बीत रहल हल ।
Saturday, March 8, 2008
4.31 कउवाहँकनी रानी
[ कहताहर - रमुनी देवी, मो॰-पो॰ - कचनामा, जिला - जहानाबाद]
एगो राजा के सात गो रानि हलन । सातो रानी से एको बाल-बच्चा न हल । एक दिन एगो साधु राजा के बतौलक कि सात आमओला घउद के दहिना हाथे झबदा से मार के बायाँ हाथे लोक लीहँऽ । आन के सब रानी के एकह गो आम खाय ला दीहँऽ । राजा साधु के कहला मोताबिक कैलन आउ बड़की रानी के सातो आम देके कहलन कि सबहे एकह गो खा लीहँऽ । सबहे रानी एकह गो आम खा लेलन बाकि छोटकी काम में बझल हलन से न खा सकलन । एकर हिस्सा भी ओहनीये सब खाके आँठी कोठी पर रख देलन । जब छोटकी रानी अयलन तो पूछलन कि का तो राजा जी आम खाय लागी लवले हथ ? सबहे रानी कहलन कि उका तोर कोठी पर रखल हउ । जा के देखलन तो खाली आँठी रखल हे । बेचारी ओही आँठी के चाट-चूट के फेंक देलन । सबहे के गरभ न रहल आउ छोटकी के गरभ रह गेल । छोटकी रानी से सबे बड़की बड़ी डाह करऽ हलन । सब मिल के ओकरा से कुटिया-पीसिया करावऽ हलन । बेचारी दिनभर धान पसार के कउवा उड़ावइत रहऽ हलन से ओकर नाम 'कउवाहँकनी' हो गेल हल । 'कउवाहँकनी' रानी घरे सब सुक्खल धान ले आवऽ हल आउ कूटऽ हल । अइसहीं ओकर दिन बीत रहल हल ।
एगो राजा के सात गो रानि हलन । सातो रानी से एको बाल-बच्चा न हल । एक दिन एगो साधु राजा के बतौलक कि सात आमओला घउद के दहिना हाथे झबदा से मार के बायाँ हाथे लोक लीहँऽ । आन के सब रानी के एकह गो आम खाय ला दीहँऽ । राजा साधु के कहला मोताबिक कैलन आउ बड़की रानी के सातो आम देके कहलन कि सबहे एकह गो खा लीहँऽ । सबहे रानी एकह गो आम खा लेलन बाकि छोटकी काम में बझल हलन से न खा सकलन । एकर हिस्सा भी ओहनीये सब खाके आँठी कोठी पर रख देलन । जब छोटकी रानी अयलन तो पूछलन कि का तो राजा जी आम खाय लागी लवले हथ ? सबहे रानी कहलन कि उका तोर कोठी पर रखल हउ । जा के देखलन तो खाली आँठी रखल हे । बेचारी ओही आँठी के चाट-चूट के फेंक देलन । सबहे के गरभ न रहल आउ छोटकी के गरभ रह गेल । छोटकी रानी से सबे बड़की बड़ी डाह करऽ हलन । सब मिल के ओकरा से कुटिया-पीसिया करावऽ हलन । बेचारी दिनभर धान पसार के कउवा उड़ावइत रहऽ हलन से ओकर नाम 'कउवाहँकनी' हो गेल हल । 'कउवाहँकनी' रानी घरे सब सुक्खल धान ले आवऽ हल आउ कूटऽ हल । अइसहीं ओकर दिन बीत रहल हल ।
************ Entry Incomplete ************
Posted by नारायण प्रसाद at 11:32 AM
Labels: वर्णाश्रम-कथा
No comments:
Subscribe to: Post Comments (Atom)


text:
U.P. Govt asks Lucknow University to raid private BEd colleges
Govt has asked Lucknow University to raid private B.Ed. colleges against whom complaints of overcharging has been lodged. Merely sending notices wont do, it says.
प्रशासन तय कर दिहले बा कि राज्य के कवनो निजी बीएड कालेज निर्धारित फीस से अधिका ना वसूली. निर्धारित फीसो लखनऊ विश्वविद्याले ले लिहलसि कि बाद में ओह कालेजन के भेज दिहल जाई. बाकिर सगरी कालेज मनमानी फीस वसूले में लागल बाड़ी स आ ओह वसूली के कवनो रसीदो नइखे दिहल जात. जवन छात्र ई नाजायज धन नइखे देत ओकरा के तरह तरह से परेशान कइल जा रहल बा.
अब शासन लखनऊ विश्वविद्यालय के निर्देश दिहले बा कि जवना कॉलेज में अइसन गड़बड़ी के शिकायत मिलत बा ओहिजा छापा मार के पता लगावल जाव आ शिकायत सही बुझइला पर ओह कॉलेज के मान्ययता रद्द कर दिहल जाव.


text:
सिनेमा भोजपुरी में कुछुए काबिल अभिनेत्री बाड़ीं आ ओहिमें से एगो नाम ह रिंकू घोष के. ‘सोहागन बना दऽ सजना हमार’ फिलिम से भोजपुरिया परदा पर डेग धरते रिंकू साबित कर दिहली कि इण्डस्ट्री के एगो बहुते प्रतिभावान अभिनेत्री मिल गइल बा. ई बतवला के जरूरत नइखे कि रिंकू आजु सिनेमा भोजपुरी में सबसे व्यस्त अभिनेत्रियन में गिनाली. अबले रिंकू भोजपुरी के सगरी बड़का स्टारन संगे काम कर चुकल बाड़ी आ ‘दरोगा बाबू आई लव यू’, ‘हमार घरवाली’, ‘बिदाई’, ‘बलिदान’, ‘सात सहेलियां’ अउर ‘आखिरी रास्ता’ समेत करीब चालीस गो फिलिम कर चुकल बाड़ी रिंकू. पिछला दिनें उनुका से बातचीत करे के मौका मिलल त उनुका आवे वाली फिलिमन पर कुछ बातचीत भइल. पढ़ीं ओही बातचीत के कुछ हिस्सा :
रिंकू जी, अपना फिलिमन के लगातार मिलत सफलता पर का कहल चाहब?
बस, इहे कि हमरा खातिर ई दर्शकन के प्यार बा जे लगातार हमरा फिलिमन के पसंद करत बाड़े आ हमरा सफलता मिलल जात बा. एगो बात अउर कहे चाहब कि हम अपना सगरी फिलिमन ला कड़ा मेहनत करीलें आ हमेशा कोशिश करीलें कि ओही फिलिमन के चुनीं जवन दर्शकन के पसंद आवे. अधिकतर भोजपुरी फिलिमन में हीरोइन ला बहुते कम स्कोप होला बाकिर तबो हम चाहींले कि उहे फिलिम साइन करीं जवना के किरदार में दम होखे. हमार कोशिश रहेला कि भलही कम फिलिम करीं बाकिर बढ़िया फिलिम चुनीं.
आपके फिलिम ‘कोठा’ के एह घरी बहुते चरचा बा एह बारे में कुछ बताईं.
मनोज श्रीपति झा के निर्देशन में बनल ‘कोठा’ में हमार मुख्य भूमिका बा. हमार किरदार एगो सिधवा अनाथ लड़िकी के बा जवना के बिआह सामूहिक होत बा आ बाद में ले जा के कोठा पर बेच दिहल जात बा. हालांकि बाद में हमार मरदे हमरा के ओह कोठा पर से वापिस ले आवत बा. आ फिलिम त बढ़िया बनले बा, एकर गीत संगीतो मजगर बनल बा. एकर सगरी गाना बहुते बढ़िया बाड़ी सँ.
आपके ‘जय मां मैहर वाली’ नाम के एगो हिन्दी फिलिम जल्दिए रिलीज होखे वाला बा. एह बारे में कुछ ?
देखीं, ‘जय मां मैहर वाली’ के हम अपना फिलिमन में ना गिन के अपना ला एगो अनुभव में गिनीलें. फिलिम करत घरी नया नया अनुभव मिलल. निर्माता-निर्देशक विनोद तिवारी के एह फिलिम कइला का बाद हमरा माता मैहर वाली के बारे में जाने के सौभाग्य मिलल आ इहो जान पवलीं कि अलाउद्दीन के रहलें. साँच पूछीं त ई फिलिम हम अपना खुद के संतोषे ला कइले रहीं आ एहमें काम कर के हमरा नया तरह के सुख मिलल.
रिंकू जी, रउरा हिंदी फिलिम ‘हिम्मतवाला’ में अजय देवगन संगे एगो आइटम नम्बर कइले बानी, का आगहुँ आइटम नम्बर कइल चाहब?
देखीं, ‘हिम्मतवाला’ में अजय देवगन संगे गाना कइला के कारण अलग रहल. दरअसल निर्देशक साजिद खान के ऑफिस फोन आइल कि एह फिलिम ला पाँच गो अलग अलग भाषा के टॉप अभिनेत्रियन के शामिल कइल चाहत बानी. हमरा ई विचार भा गइल आ हम कर लिहनी. जहाँ ले आगे कवनो फिलिम में करे के सवाल बा त सब कुछ ओकरा स्टोरी लाइन आ गाना के सिचुएशन पर निर्भर करत बा. कवनो फूहड़ गाना त हम बिल्कुले ना कइल चाहब,
आपके आवे वाली फिलिमन के नाम ?
‘कोठा’ त जल्दिए रिलीज होखी, एकरे अलावे राजकुमार आर. पाण्डेय जी के ‘जीना तेरी गली में’ फिलिमो तुरते रिलीज होखे वाला बा. साथही मनोज श्रीपति झा जी के एगो अउर फिलिम करे जात बानी जवन बिल्कुल लीक से हट के होखी. एकरा बारे में जल्दिए बतावल जाई.
(शशिकांत सिंह, रंजन सिन्हा)


text:
चरचा में रहल भोजपुरी फिल्म ‘मल्ल युद्ध’ बिहार में 18 नवंबर से रिलीज हो रहल बा. एह फिल्म में भोजपुरी सुपर स्टार रवि किशन आ रानी चटर्जी के जोड़ी का साथे डायनामिक स्टार शुभम तिवारी आ कोमल ढिल्लों के मुख्य भूमिका बा. जबरदस्त एक्शन, रोमांस अउर कॉमेडी से भरल ‘मल्ल युद्ध’ के निर्माता सुनील चौहन हउवें आ निर्देशक चांद मेहता.
जे.एम.वी. प्रोडक्शन के बैनर तले बनल ‘मल्ल युद्ध’ भोजपुरी परंपरा आ दबंगई पर आधारित बा. कहानी राजेश चौहान के लिखल आ गीत एस. कुमार, सोनी यादव अउर जॉनी के लिखल ह. संगीत राज सेन आ पंडित ज्वाला प्रसाद के, कैमरागिरी अशोक चक्रवर्ती के, एक्शन मास्टरी रियाज़ सुल्तान के हवे. नृत्य निर्देशन दिलीप मिस्त्री आ रामदेवन के बा.
मुख्य कलाकारन में रवि किशन, रानी चटर्जी, शुभम तिवारी, कोमल ढिल्लों, कुनाल सिंह, सुनीता शर्मा, गिरीश शर्मा, सोनी यादव, बृजेश त्रिपाठी, कौशल कुमार शर्मा, रमेश गोयल, संध्या, अभय यादव, जय प्रकाश, सुमन, शंकर सिंह अउर किरण के नाम बा. आयटम डांसर सीमा सिंह, प्रोमिला अउर निशा सिंह के बा,
(स्रोत – शशिकान्त सिंह, रंजन सिन्हा)


text:
Banglore blast accused arrested from Kerala
बैंगलोर बम विस्फोट के आरोपी अब्दुल नसर मदनी के आठ दिन का नौटंकी का बाद कर्नाटक पुलिस ओकरा केरल का डेरा से गिरफ्तार करे में सफल रहल. एह काम में केरल पुलिस भरपूड़ मदद कइलस आ मदनी के समर्थक कवनो बवाल ना कर पवले. पहिले कहल जात रहुवे कि मदनी के गिरफ्तारी भइल त आसमान टूट जाई. अब्दुल नसर मदनी के सेकूलर जमात के राजनेता अपराधि ना मानस आ ओकरा सहारे मुस्लिम वोट बैंक के वोट बिटोरे का कोशिश में लागल रहेले.
PDP leader Abdul Nasser Maadani has been arrested after a eight days long drama despite enjoying secular political patronage. Madani is accused of Banglore blast case.


text:
देश के विरोधी गोल कांग्रेस का साथे मिल के नंगई पर उतरलें
नयी दिल्ली, 20 अप्रैल. कांग्रेस समेत देश के सात गो विरोधी गोल के सदस्य आजु राज्यसभा के सभापति एम. वेंकैया नायडु के सुप्रीम कोर्ट के मुख्य न्यायाधीश दीपक कुमार मिश्रा का खिलाफ महाभियोग प्रस्ताव के नोटिस दिहलें.
नोटिस सउँपला का बाद राज्यसभा में विरोधी गोल के नेता गुलाम नबी आजाद आ कांग्रेस के बड़का वकील नेता कपिल सिब्बल संवाददाता सम्मेलन में बतवलें कि कुछ मामिलन में मुख्य न्यायाधीश मर्यादा भंग कइले बाड़न. एह लोग के कहना रहल कि महाभियोग प्रस्ताव पर कांग्रेस समेत सात गो गोल के कुल मिला के 71 गो सांसद आपन डसतखत कइले बाड़न जवना में 7 गो रिटायर हो चुकल लोगो शामिल बा.
मुख्य न्यायाधीश का खिलाफ महाभियोग प्रस्ताव के नोटिस ला कम से कम 50 गो सांसदन के समर्थन के जरुरत होला.
सुने में आवत बा कि एह गोलन के असली शिकायत ई बा कि मुख्यन्यायाधीश के अपना इशारा पर नचावल नइखे जा सकत. कुछ दिन पहिले अदालत के असल में मर्यादा भंग करे वाला चार जने का साथे बावे ई लोग काहें कि ऊ लोग कांग्रेसी खेल खेले के तइयार बा.
देसर बड़हन साजिश ई बा कि केहू तरह राम मन्दिर पर अदालत के फैसला मत आवे दीहल जाव. एक बेर ई महाभियोग प्रस्ताव सकरा गइल त मुख्य न्यायाधीश आगे कवनो मामिला के सुनवाई ना कर पइहें आ उनुका बाद जे सीनियर बा उनुका पर एह गोलन के पूरा भरोसा बा.


text:
मानस प्रोडक्शन प्रा॰ लि॰ के भोजपुरी फिलिम “सईयाँ मँगीह सजदा हमार” के संगीत मुहूर्त मुंबई गोरेगाँव के कृष्णा स्टूडियो में गुंजन सिह के आवाज में एगो गाना के रिकार्डिग का साथे कइल गइल. एह मौका पर विनय आनन्द, अवधेश मिश्रा,मनोज टाइगर, सुरेन्द्र पाल, अर्पिता माली, प्रकाश जैस, अवनि अग्रवाल, शिवम तिवारी, नंदकिशोर महतो, जसवंत जायसवाल, गुंजन सिंह, राकेश निराला, सोनिया मिश्रा वगैरह मौजूद रहे लोग.
फिलिम के निर्माता अंजनी सिंह हुलचुल, निर्देशक ओमजी यादव, कार्यकारी निर्माता कन्हैया कुशवाहा, गीतकार संगीतकार राकेश निराला, लेखक एलबी शास्त्री, आ निर्माण नियन्त्रक शादाब सिद्दीकी हउवें.
(संजय भूषण पटियाला)


text:
सिनेमा भोजपुरी के चर्चित अदाकारा किरण यादव अपना हालिया रिलीज फिलिम ‘लहू के दो रंग’ में एगो दुल्हिन से शुरू कर के महतारी आ फेर दादी तक के किरदार कर के देखा दिहली कि महतारी के मोल का होला. एह ऐतिहासिक रोल खातिर किरण यादव जी जान लगा दिहले रही. परिणाम भइल कि जेही ‘लहू के दो रंग’ फिलिम देखत बा सभका आपन महतारी याद आ जात बाड़ी आ लोग रो देत बा. बाहर निकल के एक न एक बेर लोग जरूरे अपना माई से फोन पर बतिया के ओकर हाल चाल ले लेत बा.
आजुकाल्हु किरण यादव बिहार के मधुबनी में अपना फिलिम ‘जय पंडित’ क शूटिंग करत बाड़ी,
(शशिकांत सिंह)


text:
सौम्या फिल्म्स प्रा. लि. के बैनर के तले बने जात भोजपुरी फिलिम “प्रोडक्शन नंबर – 2” के संगीतमय मुहूर्त पिछला दिने मुंबई के पंचम रिकार्डिंग स्टूडियो में बहुते धूमधाम से कइल गइल.
निर्माता आलम खान, कृष्णा यादव आ सह-निर्माता अनिल राय के एह फिलिम के निर्देशक हउवें सुशील कुमार उपाध्याय. मुहूर्त गीत के आवाज़ दिहली गरिमा आ संगीत से सजवले सुरेश आनन्द. गीत रहल संतोष पुरी आ आजाद सिंह के. रिकार्डिस्ट रहलन साहिल पंचम.
संजय राय के लिखल एह फिलिम के मुख्य कलाकार रहीहें खेसारी लाल यादव. अउरी कलाकारन के फाइनल नइखे भइल.
मुहुर्त का मौका पर दिनेश लाल यादव निरहुआ, आलोक कुमार, आनंद डी गहतराज, हैरी फर्नाडीज, अपूर्वा बिष्ट, सुशील सिंह, प्रवेश लाल यादव, प्रकाश जयेस, धर्मेश मिश्रा, प्रिंस, साहिल खान वगैरह मौजूद रहलें.
(अपना न्यूज)


text:
Tuesday, March 4, 2008
मगही भाषा हे या बोली?
मगही भाषा हे या बोली? एकरा बहस कइल जा सक हे। लेकिन अगर मैथिली और भोजपुरी भाषा के सम्मान पा सक हे तो फिर मगही से भेदभाव काहे? पटना, गया, जहानाबाद, मसौढ़ी, फतुहा, नालंदा, नवादा, मुंगेर, बेगुसराय, हजारीबाग, गिरीडीह, औरंगाबाद, डालटेनगंज, गढ़वा, बोकारो, सिंहभूमि, झरिया आदि कम से कम १७ जिला में मगही भाषा के प्रसार हे। ई संख्या अधिक भी हो सक हे। ओइसे एतना भी कम न हे। लेकिन मगही केकवि साहित्कार सबकेअभियान राजनीतिक समर्थन न मिले के कारण परिणाम देवेवाला आंदोलन न बन सकल। यूनिवर्सिटी में कोर्स लगला के बाद भी पढाई के व्यवस्था न हे। मगही अकादमी मरनासन्न हे। साहित्त अकादमी में मैथिली के पुरस्कार हे पर मगही पर कोई धेयान न देल गेल। तुलनात्मक तौर पर मगही के इतिहास मैथिली और भोजपुरी दोनों से पुराना हे। जैन धरम के तीर्थंकर महावीर भी अपन उपदेश अर्ध मागधी में देलन हल। गौतम के उपदेश भी मगध के जनभाषा मागधी में हल जेकरा बाद में पाली में लिपिबद्ध कइल गेल। एकर वर्तमान स्वरूप केझलक सिद्ध सरहपाद के रचना से देखल जा सक हे। अब जबकि बिहार के मुखमंत्री भी मगही भाषी हथन तब भी ओही स्थिति हे।
Posted by मृत्युंजय कुमार at 9:14 AM No comments:
Subscribe to: Posts (Atom)